title: काउबॉय

text: अपने मवेशी और घोड़ों को संभालने के अपने कौशल के परीक्षण के लिए काउबॉय के बीच आपस में अनौपचारिक प्रतियोगिता आरंभ हुई और इस तरह, कार्यरत काउबॉय के आवश्यक कार्यों से रोडीओ प्रतिस्पर्धा विकसित हुई।


title: काउबॉय

text: मध्य 19वीं सदी से पहले, अधिकांश पशु फ़ार्म के मालिक मुख्य रूप से अपनी जरूरतों के लिए पशुपालन किया करते और अधिशेष मांस तथा खाल स्थानीय रूप से बेच दिया करते थे। विभिन्न निर्माण प्रक्रियाओं में खाल, सींग, खुर और वसा का बाजार भी सीमित था। राष्ट्रीय स्तर पर, 1865 से पहले, गोमांस की मांग भी कम थी। हालांकि, अमेरिकी गृह युद्ध की समाप्ति के बाद फिलिप डैनफोर्थ आर्मर ने शिकागो में मांस पैकिंग का एक प्लांट खोला, जो आर्मर एंड कंपनी नाम से जाना जाने लगा और मांस पैकिंग उद्योग के विस्तार से गोमांस की मांग में उल्लेखनीय वृद्धि हुई। 1866 से, उत्तरी बाजारों में मवेशी बेचे जा सकते थे $40 प्रति की दर से, इससे बाजार से दूर मवेशी पालन करना संभावी रूप से लाभदायक हो गया, खासकर टेक्सास से.


title: काउबॉय

text: पहली बार 1866 में मवेशियों को बड़े पैमाने पर शिकागो के लिए पोतवहन के मकसद से टेक्सास से करीब के रेलवे स्टेशन ले जाने का प्रयास किया गया; उस समय अनेक पशु फ़ार्म मालिक सबसे करीबी रेलवे स्टेशन, जो उस समय सेडालिया, मिसूरी में था, तक अपने मवेशियों को ले जाने के लिए एकजुट हुए. हालांकि, पूर्वी कन्सास के किसान डरे हुए थे कि लौंगहॉर्न से स्थानीय मवेशियों को मवेशी ज्वर हो जा सकता है, साथ ही फसलों के रौंदे जाने का भी डर था, इस कारण वहां के किसानों ने समूहों का गठन किया और चेतावनी दी कि उनकी जमीन पर पाए जाने वाले मवेशी कर्मियों को पीटा जाएगा या गोली मार दी जायेगी. इसलिए, 1866 का यह अभियान रेलमार्ग तक पहुंच पाने में विफल रहा और मवेशियों के झुण्ड कम कीमत पर बेच दिए गये। हालांकि, 1867 में, एबिलेने, कन्सास में रेलवे स्टेशन के आसपास फार्म कंट्री के पश्चिम में एक मवेशी पोतवहन सुविधा का निर्माण किया गया और वो स्थान मवेशी पोतवहन का एक केंद्र बन गया, उस साल वहां से 36,000 मवेशियों को लादा गया। टेक्सास से अबिलेने का वो रास्ता चिसहोल्म मार्ग से जाना जाने लगा, क्योंकि उस रास्ते को जेस्सी चिसहोल्म ने चिह्नित किया था। यह वर्तमान ओकलाहोमा से होकर गुजरता था, जो उस समय इंडियन क्षेत्र था। हालांकि, पश्चिम के हॉलीवुड के चित्रणों के बावजूद, देसी अमेरिकियों के साथ अपेक्षाकृत कम संघर्ष थे, जो आम तौर पर प्रति मवेशी दस सेंट के पथ कर के एवज में मवेशियों के झुण्ड को जाने की अनुमति दे दिया करते थे। बाद में, विभिन्न रेलवे स्टेशनों के लिए अन्य मार्ग बनाए गये, इनमें डॉज सिटी और विचिटा, कन्सास के मार्ग शामिल हैं। 1877 तक, डॉज सिटी, कन्सास जैसे मवेशी-पोतवहन के बड़े शहरों से 500,000 मवेशियों का पोतवहन किया जा चुका था।


title: काउबॉय

text: मवेशियों को हांकने के काम में मवेशियों की गति और उनके वजन के बीच संतुलन बनाए रखना जरुरी था। जबकि मवेशियों को एक दिन में 25 मील तक हांका जा सकता है, लेकिन इससे उनका वजन इतना अधिक कम हो जाता कि मंजिल तक पहुंचकर उन्हें बेच पाना मुश्किल हो जाता. आमतौर पर उन्हें प्रतिदिन कम दूरी तक ले जाया जाता, उन्हें आराम करने और दोपहर तथा रात में उन्हें चरने दिया जाता. औसतन, एक पशु समूह प्रतिदिन 15 मील चलकर अपना स्वस्थ वजन बनाये रख सकता है। इस गति का मतलब हुआ कि पशु फार्म से रेलवे स्टेशन तक पहुंचने में दो महीने तक लग जाते थे। उदाहरण के लिए, चिसहोल्म मार्ग, 1,000 मील लंबा था।


title: काउबॉय

text: औसतन, मवेशियों के एक झुण्ड के एक हांक अभियान में लगभग 3,000 मवेशी हुआ करते. मवेशियों को झुंड में ले जाने के लिए कम से कम 10 काउबॉय की जरूरत पड़ती और एक काउबॉय के लिए तीन घोड़े की जरूरत होती थी। मवेशियों की निगरानी के लिए काउबॉय 24 घंटे पाली में काम किया करते, दिन के समय उन्हें सही दिशा में ले जाने के लिए और रात में भगदड़ और चोरों को रोकने के लिए। कर्मियों में एक बावर्ची भी शामिल होता, जो एक भोजन वाहन चलाया करता, आम तौर पर जिस पर एक बैल जुता होता और एक अश्वपाल होता जिसके जिम्मे "रेमुडा" (घुडसाल) या अतिरिक्त घोड़ों का तबेला हुआ करता. मवेशियों के हांक अभियान के समय अश्वपाल अक्सर बहुत ही जवान काउबॉय हुआ करता या निम्न सामाजिक दर्जे का, लेकिन बावर्ची विशेष रूप से कर्मी दल का एक बहुत ही सम्मानित सदस्य होता, जो न केवल भोजन का प्रभारी होता, बल्कि उसके जिम्मे चिकित्सा आपूर्ति भी हुआ करती और उसे प्रायोगिक औषधि का कामचलाऊ जानकारी भी हुआ करती थी।


title: काउबॉय

text: 1880 के दशक तक, मवेशी उद्योग के विस्तार के कारण अतिरिक्त खुले स्थानों या हदों की जरूरत महसूस की जाने लगी। तब अनेक पशु फार्म मालिकों ने उत्तर-पश्चिम में विस्तार किया, जहां तब भी अव्यवहृत बड़े घास के मैदान मौजूद थे। टेक्सास के मवेशी उत्तर की ओर रॉकी माउंटेन वेस्ट और डकोटा में चले गये। काउबॉय ने ठंडी परिस्थितियों के अनुसार खुद को ढाल लिया और पश्चिम की ओर जाने वाले उद्योग ने कैलिफोर्निया से टेक्सास तक के अनेक क्षेत्रीय परंपराओं के साथ खुद को अंतर्मिश्रित कर लिया, अक्सर ही काउबॉय ने प्रत्येक के सबसे उपयोगी तत्वों को खुद में समाहित कर लिया।


title: काउबॉय

text: 1880 के दशक में शुरू हुए कांटेदार तार मवेशियों को एक क्षेत्र विशेष में ही रोके रखते थे, ताकि मवेशी उस इलाके में सीमा से अधिक चर न लें. टेक्सास और आसपास के क्षेत्रों में, जनसंख्या वृद्धि के कारण पशु फार्म मालिकों को अपनी-अपनी भूमि को घेर लेने की जरूरत महसूस हुई। उत्तर में, खुले क्षेत्र में सीमा से अधिक चर लेने के कारण जाड़े में मवेशियों के लिए चारे का अभाव हो जाता, जिससे भुखमरी का सामना करना पड़ता, खासकर 1886-1887 के भयावह जाड़े के समय, जब उत्तर-पश्चिम में लाखों मवेशियों की मृत्यु हो गयी, जिससे मवेशी उद्योग का पतन हो गया था। 1890 के दशक तक, उत्तरी समतल क्षेत्रों में भी कांटेदार तार की बाड़ मानक बन गयी, अधिकांश राष्ट्र को समाविष्ट करने के लिए रेलमार्ग का विस्तार हुआ और बड़े पशु फार्म क्षेत्रों के करीब मांस पैकिंग प्लांट बनाए गये, इससे टेक्सास से कन्सास के रेलवे स्टेशनों तक मवेशियों को लाने का लंबा हांक अभियान अनावश्यक हो गया। इस वजह से, खुले क्षेत्र का अंत हुआ और मवेशियों के बड़े हांक अभियान समाप्त हुए. मवेशियों के छोटे हांक अभियान कम से कम 1940 के दशक तक जारी रहे, क्योंकि आधुनिक मवेशी ट्रक बनने से पहले तक, स्टॉकयार्ड और पैकिंग प्लांट तक परिवहन के लिए फार्म मालिकों को स्थानीय रेलवे स्टेशन तक पशुओं को हांकना तब भी जरुरी था। इस बीच, पूरे विकासशील पश्चिम में पशु फार्म बढ़ते चले गये, काउबॉय का रोजगार भी बढ़ता गया, हालांकि उन्हें कम वेतन ही मिलता रहा, लेकिन वे कुछ आबाद भी हुए.


title: काउबॉय

text: समय के साथ, अमेरिकी पश्चिम के काउबॉय ने अपनी निजी संस्कृति विकसित की, सीमांत और विक्टोरियन मूल्यों का एक मिश्रण जिसमें वीरता के अवशेषों को भी बनाए रखा गया। पृथक परिस्थितियों में इस तरह के खतरनाक काम ने आत्म-निर्भरता और व्यक्तिवाद की परंपरा का भी निर्माण किया, व्यक्तिगत ईमानदारी पर खासा जोर दिया गया, गीत और कविता के दृष्टांत प्रस्तुत किये गये।


title: काउबॉय

text: हालांकि, कुछ पुरुष सीमांत रेखा पर चले गये, क्योंकि वे पुरुषों की ओर आकर्षित हुए. एक ऐसे क्षेत्र में जहां पुरुषों की संख्या महिलाओं से उल्लेखनीय रूप से अधिक रही, यहां तक कि जिन सामाजिक कार्यक्रमों में दोनों लिंग के लोग भाग लिया करते रहे, वहां भी, सिर्फ पुरुष ही भरे रहे और वहां पुरुषों को नृत्य के लिए एक-दूसरे को साथी बनाना पड़ता. युवा और अविवाहित पुरुषों के बीच समलैंगिक संबंध स्थापित हुए, लेकिन काउबॉय संस्कृति अपने आपमें गहरे रूप से होमोफोबिक (समलैंगिक विरोधी) बनी रही। हालांकि पुराने पश्चिम में समलैंगिकता-विरोधी क़ानून आम थे, लेकिन अक्सर उन्हें चयनात्मक रूप से ही लागू किया जाता था।


title: काउबॉय

text: 19वीं सदी के अंत में और 20वीं सदी के आरंभ में वाइल्ड वेस्ट शो (Wild West Shows) में विकास के साथ आम लोगों के दिमाग में कार्यरत काउबॉय की परंपराओं को और भी उकेरा गया, जिसने काउबॉय और देसी अमेरिकियों के जीवन को प्रदर्शित किया और उसका रोमांसीकरण किया। 1920 के दशक से शुरू करके आज तक पश्चिमी फिल्मों ने काउबॉय जीवन शैली को लोकप्रिय बनाया, लेकिन साथ ही साथ सकारात्मक और नकारात्मक दोनों ही रूप में निरंतर पूर्वाग्रह (स्टीरियोटाइप) का भी निर्माण किया। कुछ मामलों में, अक्सर काउबॉय और हिंसक हत्यारे (गनमैन) को एक-दूसरे के साथ जोड़ दिया जाता है। दूसरी ओर, काउबॉय की भूमिका निभाने वाले कुछ अभिनेताओं ने सकारात्मक मूल्यों को बढ़ावा दिया, जैसे कि जीन ऑट्री का "काउबॉय कोड", जो सम्मानजनक व्यवहार, सम्मान और देशभक्ति को प्रोत्साहित करता है।


title: काउबॉय

text: इसी तरह, फिल्मों में काउबॉय को अमेरिकी इंडियन के साथ लड़ते हुए अक्सर दिखाया गया है। लेकिन, वास्तविकता यह है कि, काउबॉय लूटेरों और मानव चोरों के खिलाफ हथियारबंद थे और प्रायः मवेशियों की चोरी के प्रयास या "गैरकानूनी रूप से उन्हें ले जाने" वालों को भगाने के लिए बंदूक का इस्तेमाल किया करते रहे, जबकि लगभग सभी वास्तविक सशस्त्र संघर्ष इंडियन लोगों और यू.एस. (U.S.) सेना के घुड़सवार इकाईयों के बीच हुए.


title: काउबॉय

text: दरअसल, पशु फार्म में अतीत या वर्तमान में काम करने वालों के पास कोई और काम करने के लिए बहुत ही कम समय हुआ करता है, उन्हें तो बस फार्म को व्यवस्थित रखने के लिए लगातार कड़ी मेहनत करते जाना पड़ता है।


title: काउबॉय

text: पश्चिम में महिलाओं और खासकर पशु फार्मों में काम करने वाली महिलाओं का इतिहास पुरुषों जैसी अच्छी तरह से प्रलेखित नहीं है। हालांकि, नेशनल काउगर्ल म्यूजियम और हॉल ऑफ़ फेम जैसे संस्थानों ने हाल के वर्षों में महिलाओं के योगदान को इकट्ठा करने और उनके दस्तावेज़ तैयार करने में महत्वपूर्ण प्रयास किया है।


title: काउबॉय

text: ऐसे कुछ रिकॉर्ड उपलब्ध हैं जिनमें ओल्ड वेस्ट के मवेशी मार्गों तक महिलाओं द्वारा मवेशियों को हांकने के उल्लेख मिलते हैं। हालांकि, महिलाओं ने पशु फार्मों में काफी काम किया है और कुछ मामलों में तो (खासकर जब पुरुष युद्ध पर जाते या लंबे समय के लिए मवेशी हांक अभियान पर जाया करते) उन्हें चलाया भी है। इसमें कोई शक नहीं कि महिलाओं, खासकर उन छोटे फार्मों के मालिकों की पत्नियों और बेटियों ने पुरुषों के कंधे से कंधा मिलाकर काम किया है, जो बड़ी तादाद में बाहरी मजदूर नहीं रख सकते थे; और इसीलिए उन्हें घुड़सवारी और संबंधित कार्य पूरे करने की काबिलियत की जरूरत पड़ती. पश्चिम की महिलाओं के गैर-दस्तावेजी योगदान को बड़े स्तर पर कानून में अभिस्वीकृति प्रदान की गयी है; पश्चिमी राज्यों ने महिलाओं को मतदान का अधिकार देने के मामले में संयुक्त राज्य अमेरिका का नेतृत्व किया है, जिसकी शुरुआत 1869 में व्योमिंग से हुई। एवलिन कैमरून जैसे प्रारंभिक फोटोग्राफरों ने 19वीं के अंत और 20वीं सदी के प्रारंभ में पशु फार्मों में काम करने वाली महिलाओं और काउगर्ल के जीवन को प्रलेखित किया।


title: काउबॉय

text: हालांकि प्रतिदिन के काम के लिए अव्यावहारिक होने के बावजूद बगल की काठी एक ऐसा साधन था जिससे "सम्मानजनक" सार्वजनिक स्थानों में भी महिलाएं पैदल जाने या तांगे तक सीमित रहने की बजाय घोड़े की सवारी के काबिल हो पाती थीं। गृह युद्ध के बाद, चार्ल्स गुडनाईट ने पारंपरिक अंग्रेजी बगल की काठी में सुधार लाकर एक पाश्चात्य-शैली डिजाइन का निर्माण किया। मेक्सिको के पारंपरिक "चार्रस" (charras) ने एक सदृश परंपरा को बनाए रखा और आज सीमा के दोनों ओर "चर्रेअडा" (charreada) प्रदर्शनियों में साइडसैडेल (sidesaddles) की सवारी के खेल हुआ करते हैं।


title: काउबॉय

text: वाइल्ड वेस्ट शो (Wild West Shows) के आगमन के बाद ही "काउगर्ल्स" के करतब सामने आये। ये वयस्क महिलाएं कुशल कलाकार थीं, घुड़सवारी का प्रदर्शन, विशेषज्ञ निशानेबाजी और रस्सी के करतब से दुनिया भर के दर्शकों का मनोरंजन करतीं. एनी ओकले जैसी महिलाएं घरेलू नाम बन गयीं। 1900 तक, टांगें फैलाकर सवारी के लिए अलग विभाजित स्कर्ट लोकप्रिय बन गया और पुरुषों के साथ प्रतिस्पर्धा करने के लिए विक्टोरियन काल के दर्शकों की निंदा के बिना ही महिलाओं को पुरुषों के कपडे या, इससे भी बुरा, पतलून पहनने की अनुमति मिल गयी। 20वीं सदी के प्रारंभ के समय से फिल्मों में, काउगर्ल ने लोकप्रिय संस्कृति में अपनी भूमिका का विस्तार किया और फिल्म डिजाइनरों ने पाश्चात्य जीनों पर सवारी के उपयुक्त आकर्षक कपड़ों का विकास किया।


title: काउबॉय

text: मनोरंजन उद्योग से अलग स्वतंत्र रूप से, रोडीओ का विकास एक अन्य प्रकार की काउगर्ल को सामने लाया - रोडीओ काउगर्ल. प्रारंभिक वाइल्ड वेस्ट शो और रोडीओ में महिलाएं सभी प्रतिस्पर्धा में भाग लेने लगीं, कभी अन्य महिलाओं के विरुद्ध तो कभी पुरुषों के साथ. फैनी स्पेरी स्टील जैसी काउगर्ल ने पुरुषों की ही तरह "रफ स्टॉक" में सवारी की और वैसा ही जोखिम उठाया (और भारी विभाजित स्कर्ट पहनना जबकि पुरुषों की पतलून से अधिक असुविधाजनक था) और कैलगरी स्टाम्पेड तथा चेयेन्ने फ्रंटियर डेज जैसी बड़ी रोडीओ प्रतिस्पेधाओं में भी हिस्सा लिया।


title: काउबॉय

text: 1925 के बाद महिलाओं के लिए रोडीओ प्रतियोगिता बदल गयी, जब पूर्वी प्रोमोटरों ने मैडिसन स्क्वायर गार्डन जैसी जगहों में इनडोर रोडीओ रखनी शुरू की। महिलाओं को आमतौर पर पुरुषों की प्रतिस्पर्धा से निकाल दिया गया और महिलाओं की कई प्रतिस्पर्धाएं कम कर दी गयीं। आज के रोडीओ में, सिर्फ टीम रोपिंग में पुरुष और महिला समान रूप से एक साथ प्रतिस्पर्धा कर सकते हैं, हालांकि महिलाएं तकनीकी रूप से अन्य खुली स्पर्धाओं में भी प्रवेश कर सकती हैं। सकल-महिला रोडीओ भी हैं, जहां महिलाएं ब्रोंक (अप्रशिक्षित घोड़ा) सवारी, सांड की सवारी और अन्य सभी पारंपरिक रोडीओ प्रतिस्पर्धा में भाग ले सकती हैं। हालांकि, खुले रोडीओ में, काउगर्ल मुख्य रूप से बैरल रेसिंग जैसी निश्चित समय वाली प्रतिस्पर्धा में हिस्सा ले सकती हैं, जबकि अधिकांश पेशेवर रोडीओ में पुरुष प्रतिस्पर्धाओं की तुलना में महिला प्रतिस्पर्धा कम ही रखी जाती हैं।


title: काउबॉय

text: उच्च विद्यालय रोडीओ और ओ-मोक-सी (O-Mok-See) प्रतियोगिता में लड़के और लड़कियां आपस में प्रतिस्पर्धा के लिए कहीं अधिक उद्यत होते हैं, जहां बैरल रेसिंग जैसी "महिलाओं" की स्पर्धा में भी लड़कों को भाग लेते देखा जा सकता है। रोडीओ विश्व के बाहर, ओलंपिक सहित लगभग सभी घुड़सवारी प्रतिस्पर्धाओं में पुरुषों के समान ही भाग लिया करती हैं और कटिंग, लगाम लगाने और धैर्य जैसी पाश्चात्य सवारी में भी हिस्सा ले सकती हैं।


title: काउबॉय

text: आज की कार्यरत काउगर्ल आम तौर पर पुरुषों जैसे कपडे, औजार और सामग्री का इस्तेमाल करती हैं, हालांकि प्रतियोगिता में ज़रा चित्ताकर्षक दिखने के लिए आम तौर पर अलग रंग और डिजाइन पसंद करती हैं। साइडसैडेल सिर्फ प्रदर्शनियों और एक सीमित संख्या के विशेष घुड़सवारी शो कक्षाओं में देखी जाती हैं। काउगर्ल जींस, कसी हुई कमीज, जूते, टोपी पहनती है और जरूरत होने पर चैप्स और दस्ताने भी पहना करती हैं। यदि फ़ार्म में काम कर रही हों तो वे काउबॉय की ही तरह वही उबाऊ काम किया करती हैं और उनका पहनावा स्थिति के अनुरूप हुआ करता है।


title: काउबॉय

text: भूगोल, जलवायु और सांस्कृतिक परंपराओं के कारण मवेशियों के संभाल-संचालन पद्धतियों और उपकरणों के विकास में संयुक्त राज्य अमेरिका के एक भाग से दूसरे भाग में भिन्नता देखी जाती है। आधुनिक दुनिया में, दो प्रमुख काउबॉय परंपराओं के अवशेष पाए जाते हैं, जिन्हें आज "टेक्सास" परंपरा और "स्पेनिश", "वाकुएरो" या "कैलिफोर्निया" परंपरा के नाम से जाना जाता है। हवाई और फ्लोरिडा में भी कम प्रसिद्ध लेकिन उतनी ही विशिष्ट परंपराएं विकसित हुईं. आज, विभिन्न क्षेत्रीय काउबॉय परंपराओं का कुछ हद तक विलय हो चुका है, हालांकि उपकरण और सवारी शैली में कुछ क्षेत्रीय अंतर अब भी बचे हुए हैं। और, कुछ लोगों ने जान-बूझकर अधिक समय लेने वाली लेकिन अत्यधिक कुशल तकनीकों से लैस विशुद्ध "वाकुएरो" या "बकारू" परंपरा को संरक्षित करने का रास्ता चुना है। प्राकृतिक घुड़सवारी कला की लोकप्रिय "होर्स व्हिस्परर" (horse whisperer) (सहानुभूतिशील अश्व प्रशिक्षण) शैली मूलतः कैलिफोर्निया और उत्तर-पश्चिम राज्यों के पेशेवरों द्वारा विकसित की गयी थी, जो उपकरण के साथ कैलिफोर्निया के वाकुएरो के दृष्टिकोण और दर्शन तथा टेक्सास काउबॉय की बाह्य दृष्टि का स्पष्ट संयोजन है।


title: काउबॉय

text: 1800 के दशक के प्रारंभ में, स्पेनिश सम्राट और बाद में, स्वतंत्र मैक्सिको ने संयुक्त राज्य अमेरिका से आये अधिवासियों जैसे टेक्सास के गैर-नागरिकों के लिए "एम्प्रेसेरियो" (empresario) (बाहर से आये पुराने अधिवासियों को स्थायी रूप से बसने की अनुमति, बदले में उनसे एक ख़ास दायित्व के निर्वहन की अपेक्षा) प्रदान करने की पेशकश की। 1821 में, स्टीफन एफ. ऑस्टिन और उनके ईस्ट कोस्ट के साथी स्पेनिश बोलने वाले पहले एंग्लो-सैक्सोन समुदाय के लोग हुए. 1836 में टेक्सास की स्वतंत्रता के बाद, टेक्सास के "एम्प्रेसेरियो" पशुपालन क्षेत्रों में और भी अधिक अमेरिकी आने लगे। यहां के अधिवासी मैक्सिकन "वाकुएरो" संस्कृति से बहुत अधिक प्रभावित थे, वहां के स्थानीय लोगों की शब्दावली और पहनावा को अपना लिया था, लेकिन साथ ही मवेशियों को संभालने की कुछ परंपराओं तथा पूर्वी संयुक्त राज्य अमेरिका और ग्रेट ब्रिटेन की संस्कृति को भी बचाए रखा। टेक्सास के काउबॉय आमतौर पर कुंवारे हुआ करते, जिन्हें मौसम के हिसाब से विभिन्न कामों के लिए नियुक्त किया जाता.


title: काउबॉय

text: अमेरिकी गृह युद्ध के बाद, वाकुएरो संस्कृति पूरब और पश्चिम की ओर बिखर गयी, गायपालन की पूर्वी संयुक्त राज्य अमेरिका की परंपराओं के साथ जिसका संयोजन हुआ जो अधिवासियों के पश्चिम की ओर जाने से विकसित हुआ। कन्सास और नेब्रास्का के रेलमार्गों तक पहुंचने के लिए मवेशियों के मार्ग बनाए जाने से टेक्सास से अन्य प्रभाव विकसित हुए, इसके अलावा ग्रेट प्लेन्स और रॉकी माउंटेंस फ्रंट, कांटिनेंटल डिवाइड के पूरब में पशुपालन के अवसरों में विस्तार हुआ।


title: काउबॉय

text: इस प्रकार, पश्चिमी टेक्सास के भूगोल और जलवायु के साथ अनुकूलन की जरूरत के लिए और बाजार ले जाने के लिए मवेशियों के लंबे हांक-अभियानों की जरूरत के अलावा टेक्सास की काउबॉय परंपरा सांस्कृतिक प्रभावों के संयोजन से पैदा हुई।


title: काउबॉय

text: स्पेनिश उपनिवेशी अवधि के दौरान, युवा व अप्रशिक्षित घोड़ों के साथ काम करने वाले वाकुएरो अर्थात स्पेनिश या मैक्सिकन काउबॉय 1700 के दशक में आये और कैलिफोर्निया तथा सीमावर्ती क्षेत्रों में फलने-फूलने लगे। संयुक्त राज्य अमेरिका के अधिवासियों ने मैक्सिकन-अमेरिकी युद्ध के बाद ही कैलिफोर्निया में प्रवेश किया और इससे पहले के अधिवासी पशु फार्मों की बजाय अधिकांशतः खदानों में काम किया करते थे, उन्होंने पशुपालन का काम मुख्य रूप से स्पेनिश और मैक्सिकन के जिम्मे छोड़ रखा था जिन्होंने कैलिफोर्निया में ही रहना पसंद किया था। टेक्सास काउबॉय की तुलना में कैलिफोर्निया के वाकुएरो या बकारू उच्च कुशल कामगार माने जाते थे, जो आम तौर पर उसी फार्म में रहा करते थे जहां उनका जन्म हुआ या जहां वे बड़े हुए हों और वहीँ वे अपना परिवार बनाया करते थे। इसके अलावा, कैलिफोर्निया का भूगोल और जलवायु नाटकीय रूप से टेक्सास से अलग थी, कम खुले क्षेत्रों में अधिक गहन चराई हुआ करती; साथ ही कैलिफोर्निया के मवेशी मुख्य रूप से स्थानीय स्तर पर ही बिक जाया करते थे सो उन्हें (बहुत बाद में, सहाय-सहकार संबंधी सुविधाओं के बावजूद) रेलमार्गों तक सैकड़ों मील की यात्रा नहीं करनी पड़ती थी। इस प्रकार, टेक्सास की तुलना में मजबूत प्रत्यक्ष स्पेनिश प्रभाव वाले कैलिफोर्निया और प्रशांत महासागरीय उत्तर-पश्चिम में घोड़े और पशुओं के संभाल-संचालन की संस्कृति बनी रही।


title: काउबॉय

text: अंग्रेजी भाषी अधिवासियों द्वारा ऐसी परंपरा के काउबॉय को "बकारू" की उपाधि दी गयी। 1889 में यह शब्द अमेरिकी-अंग्रेजी में आधिकारिक तौर पर सामने आया और माना जाता है कि यह "वाकुएरो" का अंग्रेजीकरण है, हालांकि एक लोक शब्द व्युत्पत्ति विज्ञान के अनुसार यह शब्द "बकिंग" (घोड़े या बैल का उछलना) से निकला है, एक ऐसा व्यवहार जो युवा या ताजे घोड़ों में देखा जाता है। "बकारू" और "वाकुएरो" शब्दों के प्रयोग अभी भी ग्रेट बेसिन, कैलिफोर्निया के भागों में हुआ करते हैं और प्रशांत महासागरीय उत्तर-पश्चिम में इनके प्रयोग प्रायः कम हुआ करते हैं।


title: काउबॉय

text: 19वीं और 20वीं सदी के प्रारंभ के फ्लोरिडा के "काउहंटर" या "क्रैकर काउबॉय" टेक्सास और कैलिफोर्निया परंपराओं से भिन्न हुआ करते थे। फ्लोरिडा के काउबॉय मवेशी को पकड़ने या उन्हें इकट्ठा करने के लिए कमंद का उपयोग नहीं किया करते थे। उनके प्राथमिक उपकरण बुलव्हिप्स (bullwhip) और कुत्ते थे। चूंकि फ्लोरिडा के काउहंटर को कमंद के लंगर के लिए काठी के प्रक्षिप्त भाग की आवश्यकता नहीं पड़ा करती थी, इसलिए अनेक लोग पाश्चात्य जीन का उपयोग नहीं किया करते थे, उसके बजाय वे मैकक्लेलन (McClellan) जीन का उपयोग किया करते. कुछ लोग सांप से सुरक्षा के लिए घुटने से ऊपर तक के जूते पहना करते, जबकि अन्य लोग ब्रोगांस (मोटे और भारी जूते) पहनते. वे आमतौर पर सस्ते ऊन या खर की टोपी पहना करते और बारिश से बचने के लिए पोंचो (एक प्रकार का लबादा) का इस्तेमाल किया करते.


title: काउबॉय

text: 16वीं सदी के अंत में फ्लोरिडा में मवेशी और घोड़ों का प्रचलन शुरू हुआ। फ्लोरिडा के मवेशी और घोड़े छोटे हुआ करते थे। "क्रैकर काउ" (पतली-सूखी गाय), जिसे "देसी गाय" या "स्क्रब काउ" (साधारण नस्ल की गाय) के रूप में भी जाना जाता रहा, 600 पाउंड की हुआ करती थी, जिसके बड़े सींग और लंबे पैर होते थे। क्रैकर गाय के किस्म के दो दुर्लभ नस्ल आज भी बने हुए हैं: फ्लोरिडा क्रैकर मवेशी और पाइनवुड्स मवेशी. फ्लोरिडा क्रैकर घोड़ा बार्ब, सोर्ऱिया जैसे छोटे स्पेनिश घोड़ों और स्पेनिश जेनिट घोड़ों के प्रजनन से उत्पन्न हुए, लेकिन क्षेत्र के पर्यावरण के प्राकृतिक प्रवरण के जरिये अनुकूलित होते गये।


title: काउबॉय

text: पूरी 17वीं सदी के दौरान, स्पेनिश अधिकारियों और फ्लोरिडा में कार्यरत मिशन पशु फार्मों के मालिक हुआ करते थे, जो सैंट ऑगस्टीन स्थित स्पेनिश सेना तथा क्यूबा के बाजारों में मवेशियों की आपूर्ति किया करते. इन फार्मों ने स्पेन से कुछ वाकुएरो को लाया, लेकिन अधिकांश कर्मी टिमुकुआ इंडियन थे। बीमारियों और विद्रोहियों के स्पेनिश दमन की वजह से टिमुकुआ आबादी गंभीर रूप से कम हो गयी। 18वीं सदी की शुरुआत से, कैरोलिना प्रांत के सैनिकों और उनके इंडियन सहयोगियों द्वारा हुए हमलों से टिमुकुआ घटकर एक अवशेष में बदल गये और स्पेनिश पशु फार्म क्षेत्र युग समाप्त हो गया।


title: काउबॉय

text: 18वीं सदी में, क्रीक, सेमीनोल और अन्य इंडियन जनता पूर्व टिमुकुआ क्षेत्रों में जा पहुंची और स्पेनिश फार्मों के छोड़े गये मवेशियों को पालना शुरू किया। 19वीं सदी में, गोरे अधिवासियों और संयुक्त राज्य अमेरिका सरकार द्वारा इस क्षेत्र की अधिकांश जनजाति से उनकी भूमि और मवेशी छीन लिए गये और उन्हें दक्षिण या पश्चिम की ओर भगा दिया गया। 19वीं सदी के मध्य तक मध्य और दक्षिणी फ्लोरिडा के व्यापक खुले क्षेत्र पर गोरे मालिक मवेशियों के बड़े फार्म चलाने लगे थे। अमेरिकी गृह युद्ध के दौरान फ्लोरिडा के मवेशियों की खाल और मांस संघ (Confederacy) के लिए इतनी महत्वपूर्ण आपूर्ति सामग्री बन गयी कि यूनियन के हमलों से मवेशियों के झुण्ड को बचाने और उन्हें इकट्ठा करने के लिए एक "काउ कैवलरी" (अश्वारोही सेना) संगठित की गयी। गृह युद्ध के बाद, फ्लोरिडा के मवेशी आवधिक रूप से मैक्सिको की खाड़ी के बंदरगाहों पर और क्यूबा के बाजार के लिए भेजे जाने लगे।


title: काउबॉय

text: हवाईयन काउबॉय, "पैनिओलो" भी कैलिफोर्निया और मैक्सिको के "वाकुएरो" के एक प्रत्यक्ष वंशज हैं। हवाईयन शब्द व्युत्पत्ति विज्ञान के विशेषज्ञों का विश्वास है कि "एस्पानोल" (español) का हवाईयनी उच्चारण है "पैनिओलो" (Paniolo). (हवाईयन भाषा में अंग्रेजी के /एस/ (S) की ध्वनि नहीं है और सभी शब्दांश और शब्द का अंत स्वर से ही होना होता है।) उत्तरी अमेरिका की मुख्य भूमि के काउबॉय की तरह पैनिओलो ने भी अपने कौशल मैक्सिकन "वाकुएरो" से सीखा.


title: काउबॉय

text: 1800 के दशक के प्रारंभ से, हवाईयन राजशाही के सम्राट पाइ इया कामेहामेहा (Pai`ea Kamehameha) को कैप्टन जॉर्ज वैंकूवर द्वारा दिया गया मवेशियों का उपहार आश्चर्यजनक ढंग से बढ़ता गया और ग्रामीण इलाकों में तबाही ढाने लगा। 1812 के लगभग, जहाज से भागा जॉन पार्कर नामक एक नाविक द्वीप में बस गया, उसे कामेहामेहा ने जंगली मवेशियों को पकड़ने और एक पशु मांस उद्योग विकसित करने की अनुमति दी।


title: काउबॉय

text: मूल रूप से जंगलों में गड्ढ़े खोदकर उसमें जंगली पशुओं को फंसाकर उन्हें पालतू बनाना पशुपालन की हवाईयन शैली में शामिल रहा। भूख और प्यास से एक बार वश में आ जाने पर उन्हें सीधी चढ़ान में घसीटा जाता और उनके सींगों को एक पालतू पशु की सींग से बांध दिया जाता, उस पुराने बधिया पशु (या बैल) को पता होता था कि भोजन और पानी के साथ पशुओं का बाड़ा कहां स्थित है। कामेहामेहा के पुत्र लिहोलिहो (कामेहामेहा द्वितीय) के शासन में यह उद्योग धीरे-धीरे विकास करने लगा।


title: काउबॉय

text: बाद में, लिहोलिहो का भाई, कुईकेयाओउली (कामेहामेहा तृतीय) ने कैलिफोर्निया का दौरा किया, जो तब भी मेक्सिको का एक भाग था। वह मैक्सिकन वाकुएरो के कौशल से प्रभावित हुआ और 1832 में उनमें से अनेक को हवाई के लिए आमंत्रित किया, ताकि वे हवाईयन जनता को मवेशी पालन के गुर सिखा सकें.


title: काउबॉय

text: आज भी, पारंपरिक पैनिओलो पोशाक, साथ ही औपचारिक हवाईयन पोशाक की कुछ शैलियों में वाकुएरो की स्पेनिश विरासत प्रतिबिंबित होती है। पारंपरिक हवाईयन काठी, "नोहो लिओ" (noho lio) और काउबॉय पेशे के अन्य अनेक उपकरणों में स्पष्ट रूप से मैक्सिकन/स्पेनिश झलक दिखाई देती है और अनेक हवाईयन परिवार अभी भी उन वाकुएरो के नाम को जारी रखे हुए हैं जिन्होंने हवाईयन महिलाओं से शादी की और हवाई को ही अपना घर बना लिया।


title: काउबॉय

text: लौंग आइलैंड के मोंटॉक, न्यूयार्क का कुछ विवादास्पद दावा है कि आज के संयुक्त राज्य अमेरिका में उसका मवेशी परिचालन का काम सबसे पुराना है, 1643 में क्षेत्र के इंडियन लोगों से जमीन खरीदकर यूरोपीय अधिवासियों ने मवेशी पालन शुरू किया। यद्यपि लौंग आईलैंड में मवेशी पर्याप्त संख्या में थे, साथ ही उन्हें पालन और मौसमी आधार पर सार्वजनिक चारागाहों में चराने की जरूरत थी, फिर भी लौंग आइलैंड के मवेशी पालकों के बीच समनुरूप "काउबॉय" परंपरा विकसित नहीं हुई, जो दरअसल चरागाह भूमि पर ही घर बनाकर अपने परिवारों के साथ रहा करते थे। लौंग आइलैंड में एकमात्र वास्तविक "मवेशी हांक-अभियान" 1776 में हुआ था, जब अमेरिकी क्रांति के दौरान ब्रिटिश द्वारा कब्जा कर लिए जाने से बचाने के लिए आइलैंड के मवेशियों को हटाने का विफल प्रयास किया गया था और बाद में 1930 के दशक में तीन या चार हांक-अभियान हुए, जब डीप होलो रैंच के करीब की चारागाह भूमि के लिए मवेशियों को मोंटॉक हाइवे ले जाया गया था।


title: काउबॉय

text: वर्जीनिया के पूर्वी तट पर, 'सौल्ट वाटर काउबॉय" नाम से ख्यात काउबॉय जंगली चिंकोटीग (Chincoteague) टट्टुओं या छोटे घोड़ों (पोनी) को असाटीग (Assateague) द्वीप से पकड़ कर लाया करते थे और वार्षिक पोनी पेनिंग (बाड़े में डालना) के दौरान उन्हें असाटीग चैनल के पार चिंकोटीग द्वीप के पशु बाड़ों में डालने के लिए ले जाया करते थे।


title: काउबॉय

text: कनाडा में पारंपरिक रूप से पशुपालन पर अल्बर्टा नामक प्रांत का प्रभुत्व रहा। प्रांत के प्रारंभिक अधिवासियों में सबसे अधिक सफल थे पशुपालक, जिन्होंने अल्बर्टा की पर्वतीय तलहटी को मवेशी पालन के लिए सबसे उपयुक्त पाया। अल्बर्टा के अधिकांश पशु पालक अंग्रेज अधिवासी थे, लेकिन जॉन वेयर जैसे काउबॉय अमेरिकी थे, जिन्होंने 1876 में इस प्रांत में पहला मवेशी लाया। 1880 के दशक तक दक्षिणी अल्बर्टा में (और, एक हद तक, दक्षिणी-पश्चिमी सस्कचेवन में) अमेरिकी शैली के खुले क्षेत्र की सूखी भूमि का पशुपालन हावी होने लगा। करीब का कैलगरी शहर कनाडा मवेशी उद्योग का केंद्र बन गया, इससे इसका उपनाम "काउ टाउन" पड गया। अल्बर्टा में मवेशी उद्योग अभी भी बहुत अधिक महत्वपूर्ण है और उस प्रांत में मवेशियों की संख्या मनुष्यों से अधिक है। अमेरिका की ही तरह पशु फार्मों के खुले क्षेत्रों की जगह कांटेदार तारों के घेरा ने ले लिया, लेकिन काउबॉय का प्रभाव बना रहा। कनाडा का पहला रोडीओ, रेमंड स्टाम्पेड, 1902 में स्थापित किया गया था। 1912 में, कैलगरी स्टाम्पेड शुरू हुआ और आज यह दुनिया का सबसे अमीर नकदी रोडीओ है। हर साल, कैलगरी के उत्तरी प्रतिद्वंद्वी एडमॉन्टन, अल्बर्टा कनाडियन फाइनल्स रोडीओ का आयोजन करते हैं और पूरे प्रांत से दर्जनों क्षेत्रीय रोडीओ संघटित हुआ करते हैं।


title: काउबॉय

text: मूल मैक्सिकन "वाकुएरो" के अलावा, मैक्सिकन "चार्रो" (charro), उत्तर अमेरिकी काउबॉय और स्पेनिश हवाईयन "पैनिओलो" ने भी अपनी घुड़सवारी की कला और पशुपालन के ज्ञान का निर्यात अर्जेंटीना, उरुग्वे, पराग्वे में "गौचो" (gaucho) और (गौचो ("gaúcho") वर्तनी के साथ) ब्राजील, पेरू में "चालान" (chalan), वेनेजुएला में "ल्लानेरो" (llanero) और चिली में "हुसाओ" (huaso) नाम से किया।


title: काउबॉय

text: ऑस्ट्रेलिया में, जहां फार्म मालिकों को स्टेशन्स के नाम से जाना जाता है, काउबॉय को स्टॉकमैन और ड्रोवर्स के रूप में जाना जाता है (प्रशिक्षु स्टॉकमैन को "जैकरूस" (jackroos) और "जिल्लारूस" (jillaroos) कहा जाता है). ऑस्ट्रेलियाई ड्रोविंग परंपरा उन्नीसवीं सदी में अमेरिकियों द्वारा प्रभावित हुई और साथ ही कार्य प्रणाली सीधे स्पेन से आयातित हुईं. स्थानीय आवश्यकताओं के लिए इन दोनों परंपराओं के अनुकूलन से एक अद्वितीय ऑस्ट्रेलियाई परंपरा निर्मित हुई, जो ऑस्ट्रेलियाई देसी जनता से भी बहुत अधिक प्रभावित हुई, जिनके ज्ञान ने ऑस्ट्रेलियाई जलवायु में पशु पालन की सफलता में एक प्रमुख भूमिका निभाया।


title: काउबॉय

text: चराई के लिए जहां कहीं भी व्यापक और खुली भूमि मौजूद हो, वहां घुड़सवारों द्वारा मवेशियों, भेड़ों और घोड़ों की निगरानी करने का विचार आम है। फ्रेंच कामार्गुए (Camargue) में "गार्डियंस" (gardians) नाम से जाने जाने वाले घुड़सवार पशु समूह की निगरानी करते हैं। हंगरी में, क्सिकोस (csikós) घोड़ों की निगरानी करते हैं और गुल्यास (gulyás) मवेशियों की देखभाल करते हैं। टस्कनी (इटली) के मरेम्मा क्षेत्र में मवेशियों की देखभाल करने वालों को बटरोस (butteros) कहते हैं। अस्टुरियन चारागाही आबादी "वैक्यूरोस दी अल्ज़दा" (Vaqueiros de alzada) के रूप में संदर्भित है।


title: काउबॉय

text: पशु फ़ार्म में मवेशियों को खाना खिलाना, ब्रांडिंग करना और उन्हें चिह्नित करना काउबॉय की जिम्मेदारी है (अनेक फार्मों में घोड़ों की भी ब्रांडिंग होती है), इसके अलावा घायल मवेशियों की सेवा तथा अन्य जरूरतों को पूरा करना भी उसीका काम है। श्रमिक काउबॉय के जिम्मे आम तौर पर घोड़ों का एक छोटा समूह या "स्ट्रिंग" हुआ करता है और उसे नियमित रूप से हर मौसम में चारागाह में गश्त लगाना पड़ता है, ताकि वह बाड़े की हुई किसी क्षति की जांच कर सके, चोरी आदि के सबूत पा सके, जल समस्या का निदान कर सके और अन्य प्रकार की चिंता के मुद्दों को हल कर सके। क्षतिग्रस्त के लिए सभी मौसम की स्थिति की जांच और चिंता के अन्य मुद्दे भी.


title: काउबॉय

text: वे मवेशियों को अलग-अलग चारागाहों में भी ले जाया करते हैं, या उन्हें बाड़े में या फिर ट्रकों पर परिवहन के लिए भी ले जाते हैं। इसके अलावा, काउबॉय और भी अनेक काम किया करते हैं, यह फ़ार्म, भूभाग और मवेशियों की संख्या पर निर्भर करता है। छोटे फार्मों में कम काउबॉय हुआ करते है, अक्सर बस परिवार के सदस्य ही होते हैं, ऐसे फार्मों में काउबॉय को सभी प्रकार के काम करने होते हैं; घेरे की मरम्मत, उपकरणों की व्यवस्था और अन्य सभी छोटे-बड़े काम। एक बहुत बड़े फ़ार्म (एक "बड़ा संस्थान") में अनेक कर्मचारी हुआ करते हैं, सो मवेशी और घोड़ों से जुड़े कामों में काउबॉय विशेषज्ञता हासिल करने में सक्षम होते हैं। काउबॉय जो घोड़ों को प्रशिक्षित किया करते हैं, अक्सर इस काम के विशेषज्ञ होते हैं और कुछ काउबॉय जो युवा घोड़ों को "वश" में करने या उन्हें प्रशिक्षित करने के काम किया करते हैं वे एक से अधिक फार्मों में भी काम करते हैं।


title: काउबॉय

text: युनाइटेड स्टेट्स ब्यूरो ऑफ़ लेबर स्टेटिस्टिक्स ने काउबॉय के आंकड़ों को जमा नहीं किया है, इसलिए काउबॉय की सटीक संख्या अज्ञात है। "सपोर्ट एक्टिविटीज फॉर एनिमल प्रोडक्शन" की 2003 श्रेणी में काउबॉय शामिल हैं, जिसमें कुल 9,730 श्रमिक संख्या दर्ज है, जिनकी औसत वार्षिक आय $19,340 है। पशु फार्मों, स्टॉकयार्ड और रोडीओ में कर्मचारी या प्रतिभागी के रूप में काम करने वाले काउबॉय के अलावा इस श्रेणी ने अन्य प्रकार के मवेशियों (भेड़, बकरी, सुअर, मुर्गी आदि) के साथ काम करने वाले फार्म कर्मियों को भी शामिल किया है। उन 9,730 श्रमिकों में से 3,290 को "स्पेक्टेटर्स स्पोर्ट्स" की उपश्रेणी में सूचीबद्ध किया गया है, जिसमे रोडीओ, सर्कस और थियेटरों में पशुओं का संचालन करने वाले शामिल हैं।


title: काउबॉय

text: ज्यादातर काउबॉय की पोशाक को व्यावहारिक जरूरत और माहौल, जिसमें काउबॉय काम करते हैं, के हिसाब से विकसित किया गया, जो कभी-कभी "पश्चिमी पहनावा" कहलाता है। अधिकांश सामग्री मैक्सिकन "वाकुएरो" से अपना ली गयी थी, हालांकि इसमें अन्य स्रोतों जैसे अमेरिकी अधिवासियों और पहाड़ी लोगों का भी अवदान शामिल है।


title: काउबॉय

text: ऎसी अनेक सामग्रियों में क्षेत्रीय भिन्नता पायी जाती है। टोपी के किनारे की चौडाई या शैप की लंबाई के मापदंड तथा सामग्री को विभिन्न पर्यावरणीय स्थितियों में कार्यरत काउबॉय की जरूरतों के मुताबिक समायोजित किया गया।


title: काउबॉय

text: काउबॉय के लिए यातायात का पारंपरिक साधन, यहां तक कि आधुनिक समय में भी, घोड़े की पीठ पर सवारी है। घोड़े शैल प्रदेश की भी यात्रा कर सकते है जो कि वाहन नहीं कर सकते. घोड़े, गधों और खच्चरों के साथ ढुलाई के काम आते हैं। पशु फार्म में सबसे महत्वपूर्ण घोड़ा वह होता है जो रोजमर्रा के काम किया करता है और जो विभिन्न तरह के काम कर सकता है; झुंड से मवेशियों को अलग करने (कटिंग) या फंदा डाल कर पकडने (रोपिंग) जैसे विशेष तरह के काम के लिए ऐसे घोड़ों को प्रशिक्षित किया जाता है, पशु फार्मों में यह बहुत ही विरला होता है। क्योंकि पशु के साथ काम करते हुए सवार को अपना एक हाथ खाली रखना अक्सर जरूरी होता है, घोड़े की गर्दन पर लगाम होनी चाहिए और "काऊ सेंस" - सहज रूप से यह जानना जरूरी है कि पशुओं के बारे में पूर्वानुमान कैसे लगाया जाए और प्रतिक्रिया कैसे जतायी जाए.


title: काउबॉय

text: एक अच्छे स्टॉक घोड़े का एक छोटा पक्ष यह है, कि सामान्य तौर पर गर्दन के नीचे पीठ का हिस्सा 15.2 हाथ (62 इंज) लंबा और 1000 पाउंड के भीतर वजन, छोटी-सी पीठ के साथ पुष्ट पांव, मजबूत पुट्ठा; खासतौर पर पीछे पैरों का पुट्ठा होता है। रस्सी का फंदा डाल बछड़े को पकड़ने का काम आनेवाले घोड़े को किसी भारी वयस्क गाय, बैल या बछड़े को रस्सी में पकड रहने के लिए अपेक्षाकृत बड़ा और अधिक वजनदार होने की जरूरत हो सकती है, जबकि एक छोटे, फुर्तीले घोड़े की जरूरत पशुओं के झुंड से किसी एक को अलग करने या फंदा डालकर बछड़े को पकड़ने जैसी गतिविधियों के लिए होती है। घोड़े के लिए बुद्धिमान, दबाव के समय शांत होना जरूरी है और साथ में कुछ हद तक "गाय को समझने की समझ" (काउ सेन्स) - मवेशी के व्यवहार और उसकी गतिविधि को समझने की क्षमता होना जरूरी है।


title: काउबॉय

text: घोड़े की बहुत सारी नस्ल को अच्छा स्टॉक घोड़ा बनाया जाता है, लेकिन आज नॉर्थ अमेरिका में सबसे आम अमेरिकन क्वार्टर होर्स है, यह एक घोड़े की नस्ल है जो प्राथमिक रूप से टैक्सास में मस्तंग के अच्छी नस्ल के घोड़े और अन्य इबेरियन घोड़े के वंशज को अरबी घोड़े के प्रभाव के साथ वर्ण संकर प्रजनन से विकसित किया गया; और पूर्वी तट में मॉर्गन जैसा घोडा और चिकसॉ और वर्जिनिया क्वार्टर-मिलर जैसे विलुप्त नस्ल को विकसित किया गया।


title: काउबॉय

text: आधुनिक पशु फार्म में काम के लिए चलाया जानेवाला सबसे आम मोटरचालित वाहन पिकअप ट्रक है। निकासी के लिए बहुत ही मजबूत और विशाल जगह के साथ इसमें एक खुला बॉक्स होता है जो बेड कहलाता है, जिसमें शहर से सामान ढोकर आपूर्ति करने और पशु फार्म के उबड़-खाबड़ रास्ते में चार पहियों पर चलने की क्षमता होती है। ढोर और डंगरों को एक जगह से दूसरी जगह या बाजार लाने-ले जाने के लिए मवेशी ट्रेलर को खीचने के लिए इसका इस्तेमाल किया जाता है। होर्स ट्रेलर जोड़ देने पर यह घोड़ों को दूर-दराज के इलाकों में, जहां कहीं भी इनकी जरूरत हो सकती है, ले जाया जाता है। कुछ काम के लिए घोड़ों के बदले में कभी-कभी मोटरसाइकिलों का इस्तेमाल होता है, लेकिन छोटे वाहन के रूप में सबसे ज्यादा आम चार-पहियोंवाला वाहन ही है। पशु फार्म के चारों ओर यह छोटे-मोटे कामों के लिए एक काउबॉय को झटपट ले चलेगा. भारी बर्फबारी वाले जगहों में, स्नोमोबाइल (snowmobile) बहुत आम है। बहरहाल, आधुनिक यंत्रीकरण के बावजूद, अब भी कुछ काम बाकी रह जाता है, खासतौर पर उबड़-खाबड़ इलाके या क्वार्टर के करीब मवेशियों से जुड़े काम होते हैं, इन्हें घोड़े की पीठ पर सवार होकर काउबॉय सबसे अच्छे से करते हैं।


title: काउबॉय

text: "रोडीओ" (rodeo) शब्द स्पैनिश "रोडेअर" (rodear) (बारी) से बना है, जिसका मतलब है "राउंडअप" (roundup) (मवेशियों को इकट्ठा करना). शुरुआत में "श्रमिक काउबॉय" (working cowboy) और रोडीओ काउबॉय (rodeo cowboy) में कोई फर्क नहीं था और दरअसल, श्रमिक काउबॉय शब्द का इस्तेमाल 1950 के दशक तक चलन में नहीं आया था। इससे पहले यह मान लिया गया था कि सभी काउबॉय श्रमिक काउबॉय थे। पुराने काउबॉय दोनों तरह का काम करते थे - पशु फार्म में और मवेशियों को इकट्ठा करने के कौशल का प्रदर्शन.


title: काउबॉय

text: पेशेवर रोडीओ के आगमन ने काउबॉय को, बहुत सारे एथलीटों की तरह दर्शकों के सामने अपने कौशल का प्रदर्शन करके रोजी अर्जित करने का अवसर दिया। रोडीओ ने ऐसे बहुत सारे कामकाजी काउबॉयों को र्रोजगार मुहैया कराया, जिन्हें मवेशियों का प्रबंधन करने की जरूरत थी। बहुत सारे रोडीओ काउबॉय श्रमिक काउबॉय भी हैं और इनमें से ज्यादातर के पास श्रमिक काउबॉय का अनुभव है।


title: काउबॉय

text: रोडीओ काउबॉय का पहनावा शहरी श्रमिक काउबॉयों से बहुत अलग नहीं है। बछड़े या सांड के सींग से चोट लगने से बचने के लिए काउबॉय के शर्ट के बटन की जगह इस्तेमाल की जानेवाली चीज उसे चुटकी में तड़ाक से शर्ट को उतार देने की सुविधा देती है। स्टाइल को अक्सर पुराने फिल्म उद्योग से रोडीओ के लिए रूपांतरित कर लिया जाता था। कुछ रोडीओ प्रतियोगी, विशेष रूप से महिलाएं पारंपरिक और खेल के प्रदर्शन के दोनों ही में अपने पोशाक में सलमा-सितारे, रंग, चांदी और लंबे झालर जोड़ने को सहमत होती हैं। जंगली घोड़े को जीन पहनाना या सांड की सवारी जैसे "रफ स्टोक" इवेंट में आधुनिक सवार केवलर (kevlar) वेस्ट या गर्दन के पट्टे जैसे कुछ सुरक्षा उपकरणों का इस्तेमाल कर सकते हैं, लेकिन जहां तक सुरक्षा हेलमेट के इस्तेमाल की बात है तो चोट लगने के लगातार खतरे के बावजूद काउबॉय टोपी के बदले इसे स्वीकारा जाना अभी बाकी है।


title: काउबॉय

text: "काउबॉय" शब्द का प्रयोग अमेरिकी क्रांति के दौरान उन अमेरिकी सेनानियों के लिए किया गया था जिन्होंने आजादी के लिए आंदोलन का विरोध किया था। वफादारी के निमित्त अपराध कार्य में लिप्त रहने के लिए जाने जानेवाले क्लोडिअस स्मिथ को उपनिवेशों से बैलों, गायों और घोड़ों को चुराने की प्रवृत्ति और उन्हें अंग्रेजों को दे देने के कारण "काउबॉय ऑफ द रामपोज" (Cow-boy of the Ramapos) कहा जाता था। कुछ ही समय तक, वेस्टचेस्टर काउंटी में बहुत सारे छापामार जत्था सक्रिय थे, जो ब्रिटिश और अमेरिकी सेना के बीच की लाइन को चिह्नित करने का काम करते थे। ये दल स्थानीय कृषि श्रमिक से बने थे, जो सुरक्षा के लिए घात लगाते और दोनों ओर छापा मारते थे। वहाँ दो अलग दल थे: "स्कीनर्स" जो आजादी-समर्थकों की ओर से लड़ते; और "काउबॉय" अंग्रेजों का समर्थन करते.


title: काउबॉय

text: जैसे ही सीमा समाप्त होती है, काउबॉय के जीवन का बहुत ही रूमा‍नीकरण कर दिया जाता है। बफलो बिल कोडी'ज वाइल्ड वेस्ट शो जैसी प्रदर्शिनियां वीरता की परंपरा के आदर्श प्रतिनिधि के रूप में काउबॉय की छवि को लोकप्रिय बनाने में मदद करती है।


title: काउबॉय

text: आज के समाज में, वास्तविक कृषि जीवन की रोजमर्रा की सच्चाइयों की समझ बहुत कम है। काउबॉय को पशु फार्म के काम या मवेशी पालन के वास्तविक जीवन के बजाए अक्सर भारतीय लड़ाई (ज्यादातर काल्पनिक कहानियों में) से जोड़ दिया जाता है। जॉन वेन जैसे अभिनेता को काउबॉय का दृष्टांत मान लिया जाता है, जबकि असली काउबॉय के जीवन से पश्चिमी सिनेमाओं का शायद ही कोई सादृश्य होता है। बेशक, आधुनिक रोडीओ प्रतिस्पर्धा असली काउबॉय के बहुत करीब होती है, क्योंकि इनमें ज्यादातर पशु फार्म और मवेशियों के आसपास से निकल कर आते हैं और बाकी इस काम में मवेशियों के प्रबंधन के कौशल को सीखने की जरूरत होती है।


title: काउबॉय

text: हालांकि संयुक्त राज्य अमेरिका और कनाडा के पश्चिमी के साथ ही साथ ऑस्ट्रेलिया में भी मेहमान पशु फार्म चलानेवाले लोगों को घोड़े की सवारी करने की पेशकश करते हैं और पश्चिमी जीवन का स्वाद लेते हैं - हालांकि यह आरामित से बहुत दूर होता है। कुछ पशु फार्म चलानेवाले मवेशी दौड़ाने या वैगन ट्रेन से जुड़कर असली काउबॉय का काम में भाग लेते हुए छुट्टियां मनाने का प्रस्ताव भी देते है। बिली क्रिस्टल अभिनीत 1991 की फिल्म "सिटी स्लीकर्स" से इस प्रकार की छुट्टी लोकप्रिय हुई थी।


title: काउबॉय

text: गांव के लोग के लिए मार्लबोरो मैन की छवि के जरिए मर्दाना आदर्श के रूप में काउबॉय का चित्रण किया गया है।


title: काउबॉय

text: पश्चिम के लंबे इतिहास की लोकप्रिय संस्कृति में उन्हें काउबॉय या काउगर्ल कहने का चलन है, जिनका पहनावा पश्चिमी होता, फिर चाहे वे घोडे पर सवार हों या न हों. यह उन मामलों में विशेष रूप से सही होता है जब यह मनोरंजन करने के काम से जुड़े लोगों पर लागू होता है और उन पर जो सार्वजनिक क्षेत्र में हैं, अपने व्यक्तित्व के हिस्से के रूप में पश्चिमी पहनावा पहनते हैं।


title: काउबॉय

text: हालांकि, विशेष रूप से पश्चिम में, बहुत सारे लोग पश्चिमी पहनावा; खासतौर पर काउबॉय बूट या टोपी पहनते हैं, जबकि ज्यादातर मामलों में वे दूसरे किस्म का काम करते हैं, वे वकील या बैंकर के पेशे में होते हैं और अन्य कोई सफेदपोश पेशेवर होते हैं। इसके विपरीत, कुछ लोग जो पशु फार्मिंग से जुड़े होते हैं, वे अपने आपको तब तक काउबॉय या काउगर्ल नहीं बताते हैं जब तक कि वे यह महसूस न करें कि उनका प्राथमिक काम पशुओं से जुड़ा हुआ है या फिर वे किसी घुड़सवार प्रतिस्पर्धा में भाग ले रहे हों.


title: काउबॉय

text: वास्तविक काउबॉयों में उन व्यक्तियों के लिए व्यंग्यपूर्ण अभिव्यक्ति होती है जिन्होंने असली संस्कृति को समझे बगैर काउबॉय के स्वाभाविक व्यवहार को फैशन के ढब के रूप में अपना लिया है। उदाहरण के लिए, एक "ड्रगस्टोर काउबॉय" का मतलब ऐसे किसी व्यक्ति से है जो पोशाक तो पहनता है, लेकिन दरअसल, किसी भी चीज की सवारी नहीं कर सकता, सिवाय ड्रगस्टोर के सोडा फाउंटेन स्टूल के - या, आधुनिक जमाने में बार स्टूल के. कहावत है, "ऑल हैट एण्ड नो कैटेल", जिसका प्रयोग ऐसे लोगों (खासतौर पर पुरुष) के लिए होता है जो वास्तविक उपलब्धियों से दूर आत्मश्लाघा में विभोर होते हैं। शब्द "डूड" (छोकरा) (या अब अप्रचलित शब्द "ग्रीनहॉर्न" (नौसिखिया)) ऐसे लोगों की ओर इशारा है जो व्यक्ति काउबॉय संस्कृति से अनजान है, खासतौर पर उनके लिए जो इनकी नकल करने की कोशिश करते हैं।


title: काउबॉय

text: संयुक्त राज्य अमेरिका के बाहर, काउबॉय अमेरिकी व्यक्तिवाद के आदिस्वरूप का प्रतीक बन गया है। 1950 के दशक में अंत तक, युवा उप-संस्कृति में कांगो के निवासी इश्तेहार आधारित अपनी शैली और अपना नजरिया हॉलीवुड के फिल्मों में काउबॉय के चित्रण से जोड़ कर देखते हैं। यह बहुत कुछ "अपाचे" शब्द से मिलता-जुलता है, जो कि बीसवीं सदी का है, यह बीसवीं शताब्दी के शुरू में यह भद्दा शब्द पेरिस के सामज में अपराधियों के लिए हुआ करता थ.


title: काउबॉय

text: "काउबॉय" शब्द का प्रयोग नकारात्मक अर्थ में किया जाता है। मूल रूप इसकी व्युत्पत्ति कैनसस के बूमटाउन के कुछ काउबॉय के आचरण से हुई है, मवेशियों को दूर-दूर तक चराने के लिए ले आने के अंत में बड़ी तादाद में चरवाहों में, खासतौर पर तरूण लड़कों में इसके अपरिहार्य प्रभाव के कारण चरवाहों में हिंसा और जंगली आचरण विकसित हो जाती है और समुदायों में पहुंच जाने पर छियपुट पैसे मिलने पर इनमें से बहुत सारे शराब पीने और जुआ खेलने लग जाते हैं।


title: काउबॉय

text: विशेषण के रूप में "काउबॉय" शब्द "लापरवाह" के लिए 1920 के दशक में विकसित हुआ। "काउबॉय" का प्रयोग कभी-कभी अपमानजनक अर्थ में ऐसे लोगों के लिए भी किया जाता है, जो संभावित खतरों के प्रति लापरवाह होते हैं या उपेक्षा करते हैं, या गैर जिम्मेदार हैं या जो संवेदनशील या खतरनाक काम करने में लापरवाही बरतते हैं। टाइम पत्रिका ने राष्ट्रपति जॉर्ज डब्ल्यू. बुश की विदेश नीति को "काउबॉय कूटनीति" नाम दिया था, और प्रेस ने, खासतौर पर यूरोप में बुश को "काउबॉय" कहा था।


title: काउबॉय

text: उत्तरी अमेरिका के बाहर अंग्रेजी बोलने वाले क्षेत्रों में, जैसे ब्रिटिश द्वीपों और ऑस्ट्रेलेशिया में काउबॉय ऐसे दस्तकारों, उदाहरण के लिए "ए काउबॉय प्लंबर" के लिए किया जा सकता है, जिनका काम घटिया या संदिग्ध मान का है। इसी तरह के प्रयोग संयुक्त राज्य अमेरिका में देखा गया है, उनके लिए जो कुशल कारीगरी में बगैर पर्याप्त प्रशिक्षण या लाइसेंस के काम करते हों, किया जाता है। पूर्वी संयुक्त राज्य अमेरिका में, कभी-कभी संज्ञा के रूप में "काउबॉय" का प्रयोग राजमार्ग पर तेज और लापरवाही से गाड़ी चलानेवाले ड्राइवर के लिए किया जाता है।


title: दण्डपाणि जयकान्तन

text: दण्डपाणि जयकान्तन (जन्म: २४ अप्रैल १९३४, कड्डलूर, तमिलनाडु) एक बहुमुखी तमिल लेखक हैं -- केवल लघु-कथाकार और उपन्यासकार ही नहीं (जिनके कारण उन्हें आज के सर्वश्रेष्ठ लेखकों में माना जाता है) परन्तु निबन्धकार, पत्रकार, निर्देशक और आलोचक भी हैं। विचित्र बात यह है कि उनकी स्कूल की पढ़ाई कुछ पाँच साल ही रही!


title: दण्डपाणि जयकान्तन

text: घर से भाग कर १२ साल के जयकान्तन अपने चाचा के यहाँ पहुँचे जिनसे उन्होंने कम्युनिज़्म (मार्कसीय समाजवाद) के बारे में सीखा। बाद में चेन्नई (जिसका नाम उस समय मद्रास था) आकर जयकान्तन भारतीय कम्युनिस्ट पार्टी (CPI) की पत्रिका "जनशक्ति" में काम करने लगे। दिन में प्रेस में काम करते और शाम को सड़कों पर पत्रिका बेचते।


title: दण्डपाणि जयकान्तन

text: १९५० के दशक की शुरुआत से ही वह लिखते आ रहे हैं और जल्दी ही तमिल के जाने-माने लेखकों में गिने जाने लगे। हालाँकि उनका नज़रिया वाम पक्षीय ही रहा। वह खुद पार्टी के सदस्य न रहे और काँग्रेस पार्टी में भर्ती हो गए।


title: दण्डपाणि जयकान्तन

text: ४० उपन्यासों के अलावा उन्होंने कई-कई लघुकथाएँ, आत्मकथा (दो खंडों में) और रोमेन रोलांड द्वारा फ़्रेन्च में रची गयी गांधी जी की जीवनी का तमिल अनुवाद भी किया है।


title: दण्डपाणि जयकान्तन

text: इनके द्वारा रचित एक उपन्यास "शिल नेरंगळिल शिल मणितर्कळ" के लिये उन्हें सन् १९७२ में साहित्य अकादमी पुरस्कार (तमिल) से सम्मानित किया गया।


title: दण्डपाणि जयकान्तन

text: "जटिल मानव स्वभाव के गहरे और संवेदनशील समझ" के हेतु, उनकी कृतियों को "तमिल साहित्य की उच्च परम्पराओं की अभिवृद्दि" के लिए २००२ में ज्ञानपीठ पुरस्कार से सम्मानित किया गया। उन्हें वर्ष २००९ में भारत सरकार द्वारा साहित्य एवं शिक्षा के क्षेत्र में पद्म भूषण से सम्मानित किया गया था। ये तमिलनाडु राज्य से हैं।


title: धुआँकश

text: धुआँकश, धुआँरा या चिमनी, चिनाई, मिट्टी या धातु से निर्मित एक वास्तुशिल्पिक वायुसंचार संरचना है जो, वाष्पित्र (बॉयलर), भट्ठी, भस्मक, चूल्हों आदि से निकालने वाली गर्म विषाक्त गैसों या धुएं को ऊंचाई पर उत्सर्जित कर उन्हें मानव जीवन वाले क्षेत्रों से अलग करती है। धुआँकश आमतौर पर ऊर्ध्वाधर होते हैं, या जहाँ तक संभव हो इन्हें ऊर्ध्वाधर बनाया जाता है ताकि निकलने वाली गर्म गैसें और धुआँ बिना किसी रुकावट के बाहर निकल सके साथ ही दहन के लिए बाहरी हवा को भीतर खींचा जा सके जिसे धुआँकश प्रभाव के रूप में भी जाना जाता है। धुआँकश, बड़ी औद्योगिक परिशोधिकाओं, जीवाश्म ईंधन दहन सुविधाओं या इमारतों, भाप इंजनों और जलयानों का महत्वपूर्ण भाग हैं।


title: धुआँकश

text: एक धुआँकश की ऊंचाई धुआँकश प्रभाव के माध्यम से बाहरी वातावरण में दहन गैसों को स्थानांतरित करने की उसकी क्षमता को प्रभावित करती है। इसके अतिरिक्त, अधिक ऊंचाई पर प्रदूषक गैसों के फैलाव, उनके आसपास के वातावरण पर इन प्रदूषक गैसों के दुष्प्रभाव को कम कर सकता है। एक अपेक्षाकृत बड़े क्षेत्र में प्रदूषकों का फैलाव उनकी सांद्रता को कम कर सकता है और इसके फलस्वरूप प्रदूषकों का स्तर नियामक सीमाओं के भीतर बनाए रखने में मदद मिलती है।


title: संजय नार्वेकर

text: संजय नार्वेकर (जन्म 1962, सिंधुदुर्ग) एक भारतीय राज्य महाराष्ट्र से अभिनेता हैंi उन्होंने मराठी और हिन्दी फ़िल्मों में अभिनय करते हैं।


title: संजय नार्वेकर

text: उन्होंने विभिन्न मराठी फ़िल्मों में मुख्य भूमिका में और हिन्दी फ़िल्मों में सहायक अभिनेता के रूप में अभिनय किया है।


title: नुकीली बल चोट

text: नुकीली बल चोट (en: Sharp force injury) किसी व्यक्ति के शरीर पर नुकीली वस्तु जैसे कि चाक़ू इत्यादि का प्रहार होने के कारण होती है।


title: नुकीली बल चोट

text: नुकीली बल चोट को उतकों के पूरी तरह से अलग से जोड़ा जा सकता है। ऐसा तब होता है जब बताया वस्तु त्वचा और अंतर्निहित ऊतकों के साथ संपर्क में आता है।


title: नुकीली बल चोट

text: जब नुकीला पदार्थ शरीर के अंदर घुस कर, शरीर में एक तरफा छेद कर देता है तब उसे छिन्न घाव कहते हैं। हथियार की धार कि तुलना में इस प्रकार के घाव का आकार हमेशा बड़ा होता है। यह घाव तकला के आकार का होता है। यह घाव पंगु जैसा दिखता है।


title: नुकीली बल चोट

text: जब नुकीला हथियार शरीर में एक तरफा घाव कर देता है तब वह पंक्चर घाव कहलाता है। जहां से हथियार शरीर के अन्दर गया है उस जगह पर घाव की लम्बाई, हथियार की चोड़ाई के बराबर होती है।


title: नुकीली बल चोट

text: जब हथियार शरीर के आर पार जाके शरीर कों छिद्रित कर देता है उस प्रकार का घाव छिद्रित घाव कहलाता है। इस प्रकार के घाव में शरीर में हमे दो घाव दिखाई देते हैं। एक घाव वह जहां से हथियार शरीर के अन्दर गया, तथा एक घाव वह जहां से हथियार शरीर से बहार निकला। प्रवेश घाव बहारी घाव कि तुलना में बड़ा दिखाई देता है।


title: जेन्स स्टोल्टेनबर्ग

text: जेन्स स्टोल्टेनबर्ग (जन्म १६ मार्च १९५९) नॉर्वेयाई राजनीतिज्ञ हैं। वो वर्ष २००० से २००१ और बाद में २००५ से २०१३ तक नॉर्वे के प्रधानमंत्री रह चुके हैं। वो वर्ष २००० से २०१४ तक नॉर्वे की लेबर पार्टी के अध्यक्ष रहे।


title: जेन्स स्टोल्टेनबर्ग

text: जेन्स स्टोल्टेनबर्ग का जन्म नॉर्वे के ओस्लो में स्टोल्टेनबर्ग परिवार में १६ मार्च १९५९ को हुआ। उनके पिता थोर्वाल्ड स्टोल्टेनबर्ग लेबर पार्टी से प्रसिद्ध राजनीतिज्ञ थे जो नॉर्वे के राजदूत, रक्षा मंत्री और वित्त मंत्री रहे। उनकी माँ एक पत्रकार थीं जो १९८० के दशक में विभिन्न सरकारों में राज्य-सचिव रहीं। स्टोल्टेनबर्ग १९६० से १९६३ तक तक सर्बिया में रहे क्योंकि उस समय उनके पिता योगस्लोविया में राजदूत थे।


title: जेन्स स्टोल्टेनबर्ग

text: १९९० में उन्हें पहली बार प्रधानमंत्री ग्रो हार्लेम के द्वारा स्टेट सेक्रेटरी ऑफ इनवायरमेंट का प्रभार सौंपा गया। १९९३ में वे ओस्लो से संसद सदस्य चुने गए और उन्हे व्यापार व ऊर्जा मंत्री नियुक्त किया गया। १९९६ से १९९७ तक उन्होने देश के वित्त मंत्री का कार्यभार सँभाला।


title: जेन्स स्टोल्टेनबर्ग

text: जेन्स स्टोल्टेनबर्ग ४० साल की उम्र में वर्ष २००० में पहली बार प्रधानमंत्री नियुक्त किए गए थे, किन्तु उसी वर्ष हुये चुनाव में पराजय के साथ वे वर्ष २००५ तक विपक्ष के नेता रहे। उसके पश्चात उन्हें एक बार फिर एक गठबंधन सरकार को नेत्रत्व देने हेतु प्रधान मंत्री का उत्तरदायित्व सौंपा गया। वे इस पद पर अक्टूबर २०१३ तक रहे। उल्लेखनीय है, कि सितंबर २०१३ में हुए नार्वे के आम चुनाव में कंजरवेटिव पार्टी की जीत हुई और लेबर पार्टी की पराजय। इसप्रकार लेबर पार्टी की हार से देश में आठ वर्षो के सेंटर लेफ्ट शासन का अंत हो गया। करीब तीन चैथाई वोटों की गिनती के बाद कंजरवेटिव पार्टी की अगुवाई वाले चार पार्टियों के सेंटर राइट गुट ने संसद की 169 सीटों में से 96 पर जीत दर्ज की जबकि स्टोल्टेनबर्ग के तीन दलों के गठबंधन सेंटर लेफ्ट को 72 सीटें ही मिलीं।


title: जेन्स स्टोल्टेनबर्ग

text: २८ मार्च २०१४ को नाटो ने स्टोल्टेनबर्ग को ऐन्डर्स फोग़ रासमुसन का उत्तराधिकारी घोषित किया। वो १ अक्टूबर २०१४ से नाटो के महासचिव होंगे।


title: त्रिदेवी

text: जिस प्रकार, हिन्दू धर्म की तीन प्रमुख देवता ब्रह्मा, विष्णु और शिव है उसी प्रकार, तीन प्रमुख देवियाँ है जो की त्रिमूर्ति अथवा इनहि त्रिदेवों की ही पत्नियाँ है जिंका नाम सरस्वती, लक्ष्मी और पार्वती है। यद्यपि आपको त्रिदेवी के मंदिर में सरस्वती, लक्ष्मी और दुर्गा अथवा महालक्ष्मी, महासरसवाती और महाकाली ही मिलेंगे। त्रिदेवी मंदिर में आपको माँ पार्वती की रूप मूर्ति नहीं मिलेगी।


title: त्रिदेवी

text: यह सर्वा विख्यात है की ब्रह्मा रचना करते है, विष्णु पालन करते है और रुद्र रूप में शिव संघार के देवता है। उसी प्रकार त्रिदेवियाँ भी इन तीनों को कार्य समपन करने के लिए क्षमता प्रदान करती है इसलिए यह त्रिदेवियाँ त्रिमूर्ति की शक्ति है।


title: अरब पेट्रोल निर्यातक राष्ट्र संघ

text: अरब पेट्रोल निर्यातक राष्ट्र संघ; "Organization of Arab Petroleum Exporting Countries": यह संगठन मध्य-पूर्व और अफ्रीका में अरब तेल निर्यातक देशों को एक मंच पर लाता है। जिसका अरबी नाम नामः मुनाजमत अद-दुवल अल-अरबिया अल-मुसद्दराह लिल-बितरुत मुख्यालयः कुवैत सिटी (कुवैत) में स्थित है तथा सदस्यता वाले देश अल्जीरिया, बहरीन, मिस्र, इराक, कुवैत, लीबिया, क़तर, सऊदी अरब, ट्यूनीशिया, सीरिया और संयुक्त अरब अमीरात आधिकारिक भाषा: अरबी है।


title: अरब पेट्रोल निर्यातक राष्ट्र संघ

text: (ओएपीईसी) 1968 में अस्तित्व में आया। इसकी स्थापना के पीछे मुख्य उद्देश्य हैं- उन अरब देशों के मध्य सहयोग को विकसित करना, जिनकी आय का प्रधान स्रोत तेल है। ओएपीईसी के गठन के लिये बेरूत (लेबनान) में कुवैत, लीबिया और सऊदी अरब के मध्य एक समझौता हुआ। आरंभ में ओएपीईसी के तीन ही सदस्य थे। बाद में अन्य अरब तेल निर्यातक देश- अल्जीरिया, मिस्र तथा ट्यूनीशिया (अफ्रीका महाद्वीप) और बहरीन, इराक, कतर, सीरिया और संयुक्त अरब अमीरात (मध्य-पूर्व), इसके सदस्य बने। ट्यूनीशिया की सदस्यता 1987 में उस समय समाप्त हो गई, जब उसका दर्जा (status) तेल निर्यातक न रहकर तेल आयातक का हो गया। 1979 में मिस्र की इस संगठन से निलंबित कर दिया गया था; लेकिन उसे 1989 में फिर-से सदस्य बना लिया गया।


title: अरब पेट्रोल निर्यातक राष्ट्र संघ

text: सत्ता होती है। सभी सदस्य देशों के पेट्रोलियम मंत्री इसके सदस्य होते हैं। मंत्रियों की प्रत्येक वर्ष में दो बार बैठक होती है। इन बैठकों में मंत्रीगण संगठन की नीतियों की रूपरेखा तैयार करते हैं, चालू गतिविधियों का निर्देशन करते हैं तथा संगठन की कार्यप्रणाली से संबंधित नियमों का निर्धारण करते हैं। कार्यवाहक ब्यूरो में सभी सदस्य देशों के प्रतिनिधि सम्मिलित होते हैं। यह ओएपीईसी की कार्यपालक शाखा है। मंत्रिवर्गीय परिषद को संगठन के प्रबंध में सहायता पहुंचाने के लिये कार्यवाहक ब्यूरो की प्रत्येक वर्ष तीन बार बैठक होती है। न्यायिक अधिकरण अरब देशों के सात न्यायाधीशों से बना होता है। यह अधिकरण सदस्य देशों के भध्य या किसी सदस्य देश और वहां कार्यरत पेट्रोलियम कंपनी के मध्य ओएपीईसी समझौते की व्याख्या और क्रियान्वयन से उत्पन्न विवादों को सुलझाता है। सचिवालय का प्रधान अधिकारी महासचिव होता है, जिसकी सहायता के लिये तीन सहायक उप-महासचिवों का प्रावधान है सम्पूर्ण सचिवालय को चार प्रमुख विभागों में विभाजित किया गया है-वित्त एवं प्रशासनिक कार्य विभाग; आर्थिक विभाग, सूचना तथा पुस्तकालय विभाग, और, तकनीकी विभाग।


title: अरब पेट्रोल निर्यातक राष्ट्र संघ

text: गतिविधियां अरब पेट्रोलियम उद्योग के विभिन्न पक्षों में सभन्वय स्थापित करने के लिये ओएपीईसी अरब लीग, संयुक्त राष्ट्र संघ और ओपेक जैसे संगठनों से सहयोग स्थापित करता है। अरब और अंतर्राष्ट्रीय सहयोग में वृद्धि


title: अरब पेट्रोल निर्यातक राष्ट्र संघ

text: लेन के लिए यह गैर अरब संगठनों के साथ संयुक्त सम्मलेन और गोष्ठियां आयोजित करता है। यह प्रलेखन, सूचना और तकनीकी विषयों में प्रशिक्षण प्रदान करता है, तथा अरब क्षेत्र के विभिन्न अनुसंधान संस्थानों के मध्य संपर्क स्थापित करता है। संयुक्त राष्ट्रीय उपक्रमों ने कच्चे तेल, गैस और परिष्कृत उत्पादों के परिवहन पर अपना ध्यान केंद्रित किया है तथा परिवहन उद्योग, तेल टैंकरों और पेट्रोरसायन संयंत्रों के निर्माण में अरब साझेदारी में वृद्धि की है। 1990 के दशक के प्रारंभ में इराक और कुवैत से पेट्रोल के निर्यात पर अंतर्राष्ट्रीय प्रतिबंध ने ओएपीईसी की गतिविधियों को बुरी तरह से प्रभावित किया। 1990 में कुवैत पर इराकी कब्जे के दौरान इस संगठन के मुख्यालय को काहिरा मिस्र में स्थानांतरित कर दिया गया। किंतु, 1994 में इसे पुनः कुवैत में लाया गया। ओपेक उत्पादन कोटे के प्रश्न पर सदस्य देशों के बीच मतभेद और तेल के मूल्यों में अस्थिरता ने भी संगठन के सुलभ संचालन को बाधित किया है।


title: पंजाब कृषि विश्वविद्यालय

text: पंजाब कृषि विश्वविद्यालय (Punjab Agricultural University (PAU)) लुधियाना में स्थित पंजाब सरकार का कृषि विश्वविद्यालय है। इसकी स्थापना १९६२ में की गयी थी। यह गोविन्द बल्लभ पन्त कृषि एवं प्रौद्योगिकी विश्वविद्यालय, पन्तनगर के बाद भारत में दूसरा सबसे पुराना कृषि विश्वविद्यालय है। १९६० के दशक में भारत की हरित क्रांति में इस विश्वविद्यालय की अहम भूमिका थी।


title: इमरान ताहिर

text: मोहम्मद इमरान ताहिर ()/ (जन्म; २७ मार्च १९७९), पाकिस्तान-अफ़्रीकी क्रिकेट खिलाड़ी है। ये एक प्रमुख रूप से गेंदबाज है जो दक्षिण अफ्रीका क्रिकेट टीम के लिए खेलते हैं।


title: पंजाब कृषि विश्वविद्यालय

text: सन २००५ में इसका विभाजन करके गुरु अंगद देव पशुचिकित्सा एवं पशुविज्ञान महाविद्यालय (Guru Angad Dev Veterinary and Animal Sciences University) निर्मित किया गया।


title: इमरान ताहिर

text: इमरान ताहिर २०१४ से २०१६ तक इंडियन प्रीमियर लीग में दिल्ली डेयरडेविल्स टीम की ओर से खेले थे और २०१७ में राइजिंग पुणे सुपरजायंट्स की ओर से खेले।


title: गोविंद सखाराम सरदेसाई

text: गोविन्द सखाराम सरदेसाई (17 मई 1865 - 1959) का मराठों के अर्वाचीन इतिहासकारों में अग्रगण्य स्थान है। उन्हें साहित्य एवं शिक्षा के क्षेत्र में सन १९५७ में पद्मभूषण से सम्मानित किया गया।


title: गोविंद सखाराम सरदेसाई

text: गोविन्द सखाराम सरदेसाई का जन्म 17 मई 1865 को कोंकण, तत्कालीन महाराष्ट्र, के गोविल ग्राम में हुआ। वह कर्हाड ब्राह्मण थे और इनके पितामह ने छत्रपति शिवाजी, पेशवा, प्रतिनिधि इत्यादि की सेवा की। बाद में आर्थिक स्थिति गिर जाने के कारण पिता सखाराम महादेव ने खेती की। गोविन्द सखाराम का बाल्यकाल काफी कठिनाई से बीता। शिक्षा, रत्नगिरि, फर्ग्युसन कालेज पूना और एलफिंस्टन कालेज बंबई, में प्राप्त की। 1888 में बी. ए. की डिग्री प्राप्त करने के बाद बड़ौदा रियासत के महकमा खास में उनकी नियुक्ति हो गई और अगले 37 वर्ष तक बड़ौदा राज्य की सेवा में रहे तथा जागीरदारों के लड़कों और महाराजकुमार को शिक्षा देने का कार्य भी करते रहे। 1892 और 1911 के बीच वे सर सयाजीराव गायकवाड़ के साथ कई बार यूरोप गए। गोविंद सखाराम को पारिवारिक सुख न मिल सका। उनके दोनों प्रतिभाशाली पुत्र युवावस्था में ही तपेदिक के शिकार हो गए। 1925 में उन्होंने राज्य से मनमुटाव के कारण एक छोटी पेंशन पर अवकाश ग्रहण किया।


title: गोविंद सखाराम सरदेसाई

text: उन्हें बाल्यकाल से ही इतिहास की ओर रुचि थी। उन्होंने विविध विषयों पर पुस्तकें लिखी और मराठी में अनुवाद किया। 1899 में "मुसलमानी रियासत" प्रकाशित की (संशोधित संस्कण 1927-28)। तीन वर्ष बाद "मराठी रियासत" का प्रथम खंड छपा। यह रचना 9 खंडों में अगले तीस वर्षों में पूरी हुई और इसी बीच विविध खंडों के कई संशोधित खंड भी प्रकाशित हुए। यदुनाथ सरकार से उनका संपर्क 1904 में प्रारंभ हुआ और एक आजीवन मैत्री में परिणत हो गया। यदुनाथ सरकार से ऐतिहासिक विषयों पर उनका पत्रव्यवहार 1958 में दो जिल्दों में प्रकाशित हुआ ("Life and Letters of Sir Jadunath Sarkar, ed. H. R. Gupta")। अवकाश ग्रहण करने के बाद उनका सबसे महत्वपूर्ण कार्य पेशवा दफ्तर के अभिलेखों का 45 जिल्दों में बंबई सरकार के तत्वावधान में प्रकाशन था (पेशवे दफ्तर निवडक कागदपत्र, Selections from the Peshwa Daftar ; 1930-1934)। मराठी इतिहास के लिए और 18वीं शती के इतिहास के लिए यह ग्रंथ बहुमूल्य है, यद्यपि पैसों की तंगी, सरकार जल्दबाजी इत्यादि के कारण संपादकीय दृष्टि से इसमें बहुत सी त्रुटियाँ हैं।


title: गोविंद सखाराम सरदेसाई

text: मराठा इतिहास के अपने लंबे अध्ययन का निचोड़ सरदेसाई ने अपनी पुस्तक 'न्यू हिस्टरी ऑव द मराठाज़' (New History of the Marathas, हिंदी में- मराठों का नवीन इतिहास, 1961-1964) में छापा। यह ग्रंथ मराठा इतिहास की पुरानी और नवीन अध्ययनपद्धति के बीच की कड़ी है।


title: पश्चिम दिल्ली लोकसभा निर्वाचन क्षेत्र

text: पश्चिम दिल्ली लोकसभा निर्वाचन क्षेत्र दिल्ली के भारतीय राष्ट्रीय राजधानी क्षेत्र दिल्ली की 7 लोकसभा (संसदीय) निर्वाचन क्षेत्रों में से एक है। यह निर्वाचन क्षेत्र 2002 में गठित परिसीमन आयोग की सिफारिशों के परिपालन से साल 2008 में अस्तित्व में आया।


title: हेमचंद्र गोस्वामी

text: हेमचन्द्र गोस्वामी (; 1872-1928) , असमिया साहित्य के आधुनिक युग के आरम्भिक काल के प्रसिद्ध लेखक, कवि, इतिहासकार, शिक्षक, और भाषाशास्त्री थे। वे १९२० में तेजपुर में सम्पन्न असम साहित्य सभा के सभापति थे। वे अंग्रेजी राज में अतिरिक्त सहायक कमीशनर के पद से सेवानिवृत्त हुए।


title: लक्ष्मी चंद्र जैन

text: लक्ष्मी चंद्र जैन (1925–2010) भारत के गांधीवादी अर्थशास्त्री थे। भारत में आर्थिक नियोजन के पिछले पचास वर्षों के इदिहास पर डॉ. जैन की बारीक नजर थी। वो योजना आयोग के सदस्य रहे और दक्षिण अफ्रीका में भारत के राजदूत भी। वो मानते थे कि हमारी प्रमुख समस्या नौकरशाही पर निर्भरता है। उनके मुताबिक गांधी यह भली भांति समझते थे कि जनता की भागीदारी के बिना कोई काम नहीं किया जाना चाहिए और जनता की भागीदारी के बिना कोई काम सफल भी नहीं हो सकता, लेकिन आजादी के बाद हम यह बुनियादी बात भूल गये ।


title: लक्ष्मी चंद्र जैन

text: “लक्ष्मी चंद जैन" भारत का वह राजदूत जिसने दक्षिणी अफ्रीका में तैनाती के दौरान अपने ही देश के निर्णय का विरोध किया और उसे इस विरोध के पुरुस्कार स्वरूप देश का दूसरा सर्वोच्च नागरिक सम्मान “पदम् विभूषण" दिया गया..


title: लक्ष्मी चंद्र जैन

text: बात है 1998 कि...जब तत्कालीन प्रधानमंत्री श्री अटल बिहारी वाजपेयी जी की सरकार द्वारा पोखरण में परमाणु परीक्षण किए गए थे और परीक्षणों के बाद, दक्षिण अफ्रीका में तैनात भारत के उच्चायुक्त (राजदूत) लक्ष्मी चंद जैन ने वाजपेयी सरकार द्वारा किए गए परमाणु परीक्षणों का खुलकर विरोध किया।


title: लक्ष्मी चंद्र जैन

text: इस कृत्य की जरा कल्पना करें कि देश की जिस उपलब्धि पर देश का प्रत्येक नागरिक को गर्व की अनुभूति हो रही थी तब भारत का एक राजदूत परमाणु परीक्षण जैसे महत्वपूर्ण और संवेदनशील नीतिगत निर्णय पर विदेश में बैठा अपने ही देश का विरोध कर रहा था। न केवल विरोध कर रहा था बल्कि दक्षिण अफ्रीका डरबन शिखर सम्मेलन में अपने देश विरोधी एजेंडे को जोरदार तरीके से आगे बढ़ा रहा था।


title: लक्ष्मी चंद्र जैन

text: प्रधानमंत्री अटल बिहारी वाजपेयी जी ने त्वरित कार्रवाई की और उन्होंने इस देश विरोधी अफसर को तत्काल भारत वापस बुलाने का आदेश दिया लेकिन इस अफसर ने वापसी के आदेशों की भी अवहेलना की और तब तक वापस भारत नही आया जब तक भारत सरकार ने उसे देश के लिए एक अस्वीकृत व अवांछित नागरिक (Persona non grata) घोषित नही कर दिया।


title: लक्ष्मी चंद्र जैन

text: उसके बाद यह अफसर जब भारत लौटा तो जानते हैं यह सबसे पहले कहाँ पहुंचा? “10 जनपथ"...जी हां लुटियन दिल्ली का वही बंगला जहां भारत के एक पूर्व कांग्रेसी प्रधानमंत्री की विदेशी मूल की विधवा आज भी रहा करती है।


title: लक्ष्मी चंद्र जैन

text: और फिर यह हुआ कि 1998 में एक राजदूत की आधिकारिक क्षमता में जिस व्यक्ति ने अपने ही देश भारत के विश्व की परमाणु शक्ति बनने का विरोध किया था उसे 2011 में उसी 10 जनपथ से चलने वाली कांग्रेस सरकार ने देश का दूसरा सर्वोच्च नागरिक पुरस्कार “पदम विभूषण" दे दिया।


title: लक्ष्मी चंद्र जैन

text: उस लक्ष्मी चंद जैन का बेटा है NDTV का पत्रकार “श्रीनिवासन जैन"। जी हां वही प्रणय रॉय और रवीश कुमार जैसे भाजपा, मोदी और देश विरोधीयों का अड्डा - NDTV


title: लक्ष्मी चंद्र जैन

text: इतिहास में दर्ज यह घटना शायद आपको कांग्रेस, एनडीटीवी और भारत विरोधी गैंग की सांठगांठ समझने में मददगार हो..🙏🏻🚩


title: लादूराम विश्नोई

text: लादूराम विश्नोई एक भारतीय राजनीतिज्ञ तथा राजस्थान विधानसभा में गुड़ामालानी से पूर्व विधायक हैं। वे भारतीय जनता पार्टी के राजनेता हैं।


title: लादूराम विश्नोई

text: लादूराम के पुत्र के के बिश्नोई वर्तमान में गुड़ामालानी क्षेत्र में भारतीय जनता पार्टी के सक्रिय नेता व प्रदेश में बी जे पी संगठन मंत्री है


title: छोटेलाल

text: छोटेलाल भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की रॉबर्ट्सगंज सीट से भारतीय जनता पार्टी के टिकट पर चुनाव लड़कर निर्वाचित हुए।


नानाजी देशमुख पशुचिकित्सा विज्ञान विश्वविद्यालय जबलपुर में स्थित एक पशुचिकित्सा विश्वविद्यालय है। यह सन् २००९ में स्थापित किया गया था। जुलाई २०१७ में भारतीय कृषि अनुसंधान परिषद (आईसीएआरआई) दिल्ली ने भारत के १४ पशु चिकित्सा विज्ञान विश्वविद्यालयों में इस विश्वविद्यालय को ७वाँ स्थान दिया था। ५७ कृषि एवं पशु चिकित्सा विज्ञान विश्वविद्यालयों में यह स्थान ३८वां है।


title: दलपत शाह

text: गोंडवाना साम्राज्य की राजधानी सिंगौरगढ़ के शासक व वीरागना रानी दुर्गावती के पति दलपत शाह की समाधि स्थल को पांच सौ वर्ष बाद सिंग्रामपुर के राजाबर्रा में खोज निकाली गई है। उनकी समाधि स्थल पर आज भी एक पत्थर पर कलाकृति अंकित अंकित है। इस समाधि स्थल को खोजने का श्रेय 40 वर्ष तक ब्रिट्रिश शासन में फिलपेज पंचायत सिंग्रामपुर के सरपंच रहे भलई जैन के नाती मुलाम बाबा को जाता है।


title: दलपत शाह

text: मुलाल बाबा के प्रयासों से ही समाधि स्थल की खोज हो पाई है। जिसकी जानकारी उन्होंने क्षत्रिय गौंड़ समाज का प्रतिनिधित्व करने वाले अर्जुन मरकार को दी। समाधि स्थल की खोज करने वाले मुलामचंद जैन बाबा ने बताया कि उनके पूर्वज भलई जैन सिंग्रामपुर में अंग्रेजी शासन में लगातार चालीस वर्ष तक सरपंच रहे। बचपन में राजावर्रा के वृक्ष के नीचे राजा दलपत शाह की समाधि स्थल होने की बातें बताया करते थे और जहां पर समाधि स्थल वह सिंग्रामपुर से महज पांच सौ मीटर की दूरी दमोह जबलपुर हाईवे रोड के किनारे पर है। इसके पूर्व भी इस स्थान को देवधामी समझकर लोग पूजा करते थे, लेकिन समाधि स्थल होने की जानकारी किसी को नहीं थी। हालही में अगस्त माह में पीएम के आवाहन पर सांसद प्रहलाद पटेल द्वारा तिंरगा यात्रा निकाली गई थी, तभी बीरांगना रानी दुर्गावती से जुडे इतिहास की जानकारी व उनकी समाधि स्थल की खोज करने के लिए बोला गया था। जिसके वाद हमारे पास राजा की वंशवली के इतिहास के पन्ने मिले। फिर इनके इतिहास के पन्नों को पढ़ने के वाद दादा के द्वारा बचपन में राजा दलपत शाह की समाधि स्थल को लेकर बताई बातों को ध्यान में रखकर समाधि स्थल तक पहुंच गए। राजा दलपत शाह की समाधि राजाबर्रा के पुराने वृक्ष के नीचे आज भी साबित है।


title: दलपत शाह

text: सांसद पहुंचे समाधि स्थल: जानकारी लगते ही रानी दुर्गावती की 494वी जयंती समारोह में सांसद प्रहलाद पटेल, जिला पंचायत सदस्य संगीता मरकाम, व सामाजिक संस्था के सदस्यों रानी दुर्गावती प्रतिमा स्थल एवं राजा दलपतशाह की समाधि स्थल पहुंचे।


title: मिशेल रोड्रिग्ज़

text: मायट मिशेल रोड्रिग्ज़ (; जन्म १२ जुलाई १९७८) एक अमेरिकी अभिनेत्री है। २००० में बनी "गर्लफाईट" में बेहतरीन अभिनय करने के पश्च्यात वे "द फ़ास्ट एंड द फ्यूरियस" (२००१), "रेसिडेंट ईविल" (२००२), "स्वाट" (२००३), "अवतार" (२००९), "मचेती" (२०१०) और "बैटल: लोस एंजिलिस" (२०११) जैसे फ़िल्मों में दमदार व कड़क लड़की की भूमिका के लिए जानी जाती है।


title: इंडोनेशिया में समय

text: इंडोनेशियाई द्वीपसमूह चार समय मंडलों ऐकेह में से पश्चिमी पापुआ में तक फैला हुआ है। हालांकि यहाम्ं की सरकार आधिकारिक रूप से सिर्फ़ तीन समय मंडलों को मानती है: पश्चिमी इंडोनेशियाई समय—जो कि ग्रीनविच मानक समय से सात घंटे आगे () पड़ता है। मध्य इंडोनेशियाई समय— जो कि जीएमटी से आठ घंटे आगे () पर पड़ता है और पूर्वी इंडोनेशियाई समय—जो कि जीएमटी से नौ घंटे आगे () पर पड़ता है। पश्चिमी और मध्य समय मंडल के बीच की रेखा जावा और बाली के उत्तर से होते हुए कालीमन्तन के मध्य से होकर गुजरती है। मध्य और पूर्वी समय मंडलों को बाँटने वाली रेखा तिमोर के पूर्वी छोर से लेकर सुलावेसी के पूर्वी छोर तक जाती है।


title: इंडोनेशिया में समय

text: गुलामी काल और स्वतन्त्रता प्राप्ति के बाद कुछ वर्षों तक, इंडोनेशिया में समय (डच ईस्ट इंडीज़]]) निम्न तरीकों से उपयोग होता था:


title: शहनाज़ ट्रेज़रीवाला

text: शहनाज़ ट्रेज़रीवाला अथवा शहनाज़ ट्रेज़री (जन्म 29 जून 1981) एक भारतीय मॉडल, यात्रा लेखक और अभिनेत्री हैं। कॉलेज में अपने पहले वर्ष के दौरान एक फोटोग्राफर द्वारा इन्हें चुना गया, उनका पहला मॉडलिंग में कार्य गोल्ड स्पॉट के लिए शीतल पेय था। उन्होंने एमटीवी नेटवर्क्स एशिया के "एमटीवीज मोस्ट वाण्टेड" प्रोग्राम में विडियो जॉकी रखे जाने से पहले अकाई और फिलिप्स के लिए विज्ञापन भी किये हैं।


title: शहनाज़ ट्रेज़रीवाला

text: उन्होंने अभिनय के क्षेत्र में प्रवेश 2001 की तेलुगू फ़िल्म "एढुरुलेनी मनिषि" से किया, लेकिन पहचान 2003 की बॉलीवुड फ़िल्म "इश्क विश्क" से मिली, जिसमें उन्होंने फ़िल्मफेयर पुरस्कारों में सहायक अभिनेत्री के रूप में नामांकन भी प्राप्त किया।


title: सत्यदेव दुबे

text: सत्यदेव दुबे (19 मार्च 1936 -25 दिसम्बर 2011), भारतीय रंगमंच निर्देशक, अभिनेता, नाटककार, पटकथा लेखक और चलचित्र अभिनेता तथा निर्देशक थे। रंगमंच और चलचित्र से जुड़े महती कार्यों के लिए उन्हें १९७१ ई. में संगीत नाटक अकादमी पुरस्कार से सम्मानित किया गया था। १९७८ में उन्होंने श्याम बेनेगल द्वारा निर्देशित हिंदी चलचित्र भूमिका के लिए सर्वश्रेष्ठ पटकथा का राष्ट्रीय फिल्म पुरस्कार प्राप्त किया। १९८० ई. में उन्हें जुनून के लिए सर्वश्रेष्ठ संवाद का पुरस्कार मिला। २०११ में उन्हें भारत सरकार ने पद्म भूषण से सम्मानित किया।


title: सत्यदेव दुबे

text: सत्यदेव दुबे देश के शीर्षस्थ रंगकर्मी और फ़िल्मकार थे। छत्तीसगढ़ के बिलासपुर में 1936 में जन्मे सत्यदेव दुबे देश के उन विलक्षण नाटककारों में थे, जिन्होंने भारतीय रंगमंच को एक नई दिशा दी। उन्होंने फ़िल्मों में भी काम किया और कई पटकथाएं लिखीं. देश में हिंदी के अकेले नाटककार थे, जिन्होंने अलग-अलग भाषाओं के नाटकों में हिंदी में लाकर उन्हें अमर कर दिया। उनका निधन 25 दिसम्बर 2011 को मुंबई में हुआ।


title: सत्यदेव दुबे

text: धर्मवीर भारती के नाटक अंधा युग को सबसे पहले सत्यदेव दुबे ने ही लोकप्रियता दिलाई. इसके अलावा गिरीश कर्नाड के आरंभिक नाटक ययाति और हयवदन, बादल सरकार के एवं इंद्रजीत और पगला घोड़ा, मोहन राकेश के आधे अधूरे और विजय तेंदुलकर के खामोश अदालत जारी है जैसे नाटकों को भी सत्यदेव दुबे के कारण ही पूरे देश में अलग पहचान मिली।


title: नाराज़

text: नाराज़ 1994 में बनी हिन्दी भाषा की एक्शन फिल्म है। इसको महेश भट्ट ने निर्देशित किया और मुख्य कलाकार मिथुन चक्रवर्ती, पूजा भट्ट, अतुल अग्निहोत्री, सोनाली बेंद्रे और गुलशन ग्रोवर हैं।


title: कार्स्ट खिड़की

text: अन्तिम प्रौढावस्था मेे जब कार्स्ट का विनाश होने लगता है तो कन्दराओं का कुछ भाग नीचे धँस जाता है जिससे कार्स्ट खिड़की का निर्माण होता है।


title: नाराज़

text: देवा (मिथुन) एक गरीब है जो अपने पिता के साथ रहता है। देवा केवल ये चाहता है कि उसके इलाके को साफ पानी मिल जाए। देवा एक अमीर आदमी अजय (अतुल अग्निहोत्री) से मित्रता करता है जो देवा की दुर्दशा में मदद करता है। एक पुजारी "पंडित" ने अजय के चाचा जगदंबर के आदेश पर पानी में जहर मिला दिया जिससे कई लोग मर जाते हैं। जगदंबर लोगों को बाहर करना चाहता है ताकि वह लाखों लोगों की भूमि को अमेरिकी कंपनी को बेच सकें। क्रोध में देवा ने पुजारी और अजय के चाचा को एक मंत्री के साथ मार दिया जो अजय के चाचा की मदद कर रहा था। देवा भारत छोड़ता है और अनजाने में मलेशिया में एक जहाज पर पहुँच जाता है। वहां वह ताओक (गुलशन ग्रोवर) से मिलता है जब वह उसका जीवन बचाता है। काम की उसके तरीके से असहमत होने के बाद देवा भयभीत अपराधी बन गया, यहां तक कि ताओक का दुश्मन बन गया। वह सोनिया (पूजा भट्ट) और जाकिर से मिलता है और साथ में वे ताओक के अन्याय के खिलाफ लड़ते हैं। वह और उसके मित्र मलेशिया के पुलिस आयुक्त प्रीतम सिंह (अवतार गिल) से भाग रहे हैं।


title: लॉर्ड एल्गिन द्वितीय

text: लॉर्ड एल्गिन द्वितीय भारत के एक वायसराय थे जो 1894 से 1899 पद पर रहे। इन्होंने 1895 में आंग्ल रूस संधि पर हस्ताक्षर किए गये। इनके समय में भयानक अकाल पड़ा जिससे बहुत बड़ी संख्या में लोग मारे गए थे


title: बूमरैंग

text: बूमरैंग (Boomerang) एक प्रकार का अस्त्र है, जिसका उपयोग प्राचीन मिस्र निवासी युद्ध और शिकार के लिए करते थे और ऑस्ट्रेलिया के आदिवासी आज भी इसी रूप में इसका उपयोग करते हैं।


title: बूमरैंग

text: बूमरैंग की दो किस्में होती हैं - प्रत्यावर्त्य (return) बूमरैंग तथा अप्रत्यावर्त्य (nonreturn) बूमरैंग। इन दोनों किस्मों की आकृति हँसिया की तरह होती है और ये दोनों ही लकड़ी की बनाई जाती हैं। भारत में इस्पात तथा हाथी दाँत का भी उपयोग इनके बनाने में होता है। इनकी लंबाई 6 इंच से 4 फुट, चौड़ाई लंबाई की 1/12 तथा मोटाई चौड़ाई का 1/6 होती है। प्रत्यावर्त्य बूमरैंग की दोनों भुजाओं के मध्य 70रू से 120रू तक का कोण होता है, किंतु ऑस्ट्रेलिया में व्यवहृत होने वाले प्रत्यावर्त्य बूमरैंग की दोनों भुजाओं के मध्य 90डिग्री कोण, विस्तार 18 इंच से 24 इंच तक तथा कुल भार 8 औंस होता है। दोनों भुजाओं के केंद्र से जानेवाले कल्पित धरातल को आधार मानकर दोनों भुजाओं को 2डिग्री से 3डिग्री तक ऐंठकर तिरछा कर दिया जाता है। अप्रत्यावर्त्य बूमरैंग का तिरछापन प्रत्यावर्त्य की विपरीत दिशा में होता है। बूमरैंग की उड़ान तिरछेपन पर ही निर्भर करती है।


title: बूमरैंग

text: प्रत्यावर्त्य बूमरैंग को सीधा पकड़कर पृथ्वी के समांतर दिशा में फेंकते हैं और फेंकते समय यथासंभव घूर्णन (rotation) दिया जाता है। 30 गज या अधिक दूरी तक सीधा जाने के बाद, यह बाँई ओर झुककर हवा में 150 फुट तक ऊपर उठता है और 50 गज के व्यास का वृत्त बनाकर पाँच चक्कर लेने के बाद, यह फेंकनेवाले के पास वापस लौट आता है। अप्रत्यावर्त्य बूमरैंग को प्रत्यावर्त्य करने के लिए 45डिग्री का कोण बनाते हुए फेंका जाता है, जो बहुत दूरी तक जाता है। सिद्धहस्त व्यक्ति के हाथ में जाकर यह एक घातक अस्त्र हो जाता है। यह फेंकनेवाले तथा लक्ष्य दोनों के लिए घातक हो सकता है।


title: वर्दी

text: किसी संस्था के सदस्यों द्वारा, संस्था का कार्य करते समय, पहना जाने वाला मानक वस्त्र "वर्दी"' (यूनिफॉर्म / uniform) कहलाता है। आधुनिक समय में सेना के अधिकारी और सैनिक, अर्ध-सैनिक बल पुलिस, विद्यार्थी, वकील आदि वर्दी पहनते हैं।


title: कैम्प डेविड समझौता

text: कैम्प डेविड समझौता (१७ सितम्बर १९७८) इजराइल के प्रधानमंत्री मेनचेम तथा मिस्र के राष्ट्रपति अनवर सदात द्वारा हस्ताक्षरित एक समझौता है जिस पर १७ सितम्बर १९७८ को हस्ताक्षर हुए थे। १७ दिन तक कैम्प डेविड में चली गुप्त बातचीत के बाद यह समझौता हुआ था। इस समझौते पर ह्वाइट हाउस में हस्ताक्षर हुए थे और जिमी कार्टर इसके साक्षी थे। इस समझौते के दो फ्रेमवर्क थे।


title: कैम्प डेविड समझौता

text: इसी समझौते दूसरे फ्रेमवर्क (A Framework for the Conclusion of a Peace Treaty between Egypt and Israel) के आधार पर १९७९ में मिस्र-इजराइल शांति संधि हुई जिसके लिये सादात और बेगिन को १९७८ का शान्ति का नोबेल पुरस्कार प्रदान किया गया। इस समझौते के प्रथम फ्रेमवर्क (A Framework for Peace in the Middle East) का सम्बन्धफीलिस्तीनी क्षेत्रों से था और यह फिलिस्तीन के किसी भी प्रतिनिधि की अनुपस्थिति में ही लिखा गया था। इस फ्रेमवर्क का कोई प्रभाव नहीं पड़ा और संयुक्त राष्ट्रसंघ ने इसकी भर्त्सना भी की।


title: बांग्लादेश अवामी लीग

text: बांग्लादेश अवामी लीग (बांग्ला: বাংলাদেশ আওয়ামী লীগ: उर्दु से शाब्दिक अनुवाद) बांग्लादेश की मुख्यधारा का एक प्रमुख धर्मनिरपेक्ष राजनीतिक दल है। यह 1971 के बांग्ला असंतोष और विद्रोह का एक महत्वपूर्ण राजनीतिक उत्प्रेरक रहा है। 1984 के बाद से दल का नेतृत्व स्वर्गीय शेख मुजीबुर्रहमान की बेटी शेख हसीना करती हैं। 16 दिसम्बर 1971 को एक स्वतंत्र बांग्लादेश के अस्तित्व मे आने के बाद से, अवामी लीग चार बार सत्ता मे आयी है और इसने लगभग साढ़े आठ तक बांग्लादेश पर शासन किया है।


title: ऑद्रे अजोले

text: वे एक फ्रांसीसी सिविल सेवक और राजनीतिज्ञ हैं, जिन्होंने 2016 से 2017 तक फ्रांस के संस्कृति मंत्री के रूप में कार्य किया। उन्हें 13 अक्टूबर 2017 को नामांकित किया गया और 10 नवंबर 2017 को संयुक्त राष्ट्र शैक्षिक, वैज्ञानिक और सांस्कृतिक संगठन (यूनेस्को) के महानिदेशक के रूप में नियुक्त किया गया, जो संगठन की दूसरी महिला नेता बन गईं।


title: बांग्लादेश अवामी लीग

text: दिसंबर 2008 में हुये संसदीय चुनावों में, अवामी लीग के नेतृत्व मे बने विशाल गठबंधन जो चार राजनीतिक द्वारा मिल कर बनाया गया था, ने जीत हासिल की है। अवामी लीग ने संसदीय सीटों में से 87% सीटों पर विजय प्राप्त की है और साढ़े सात साल के बाद पार्टी एक बार फिर से सत्तासीन हुई है।


title: मेहविश हयात

text: मेहविश हयात पाकिस्तान की जानी मानी अभिनेत्री हैं। उनका जन्म 6 जनवरी 1988 को पाकिस्तान के कराची में हुआ था। मेहविश की मां, रुखसार हयात 80 के दशक की लोकप्रिय टेलीविजन अभिनेत्री थीं। महविश के सबसे बड़े भाई जीशान गायक और संगीतकार हैं। उनके दूसरे बड़े भाई, दानिश हयात भी एक अभिनेता हैं। उन्होंने फैजा अशफाक से शादी की है। मेहविश हयात की बड़ी बहन अफशीन भी गायक हैं। मेहविश के गाला बिस्किट के विज्ञापन पर पाकिस्तान में बैन है। एड में मेहविश हयात और सहयोगी कलाकार नजर आ रहे हैं।


title: मेहविश हयात

text: मेहविश ने साल 2014 में आई फिल्म "ना मालूम अफराद" में बिल्ली का किरदार अदा किया था। 2019 की टॉप 10 सेक्सिएस्ट एशियन फीमेल में मेहविश हयात 9वें नंबर पर थीं।


title: मेहविश हयात

text: मेहविश हयात ने साल 2009 में आई फिल्म 'इंशाअल्लाह', 2015 जवानी फिर नहीं आनी, 2016 'एक्टर इन लॉ', 2016 में आई 'टीम', 2017 में आई 'पंजाब नहीं जाऊंगी' और साल 2018 में 'जवानी फिर नहीं आनी-2', 'लोड वेडिंग' समेत कई फिल्मों में काम किया है। मेहविश एक अभिनेत्री होने के साथ-साथ एक जानी मानी गायिका भी हैं।


title: किर्गिस्तान में धर्म

text: किर्गिस्तान में इस्लाम मुख्य धर्म है, लेकिन संविधान धर्म की स्वतंत्रता की गारंटी देता है। किर्गिस्तान इस्लाम के साथ एक बहु जातीय और बहु धार्मिक देश है (सुन्नी, शिया और अहमदीया सहित), बौद्ध धर्म, ईसाई धर्म (रूसी रूढ़िवादी चर्च, रोमन कैथोलिक धर्म, और सातवें दिन के एडवेंटिस्ट चर्च समेत), यहूदी धर्म और अन्य धर्म सभी देश में उपस्थिति है। किर्गिस्तान में सुन्नी इस्लाम मुख्य धर्म है और इसके बाद 75-80% आबादी है।


title: किर्गिस्तान में धर्म

text: इस्लाम सबसे व्यापक रूप से आयोजित विश्वास है। आधिकारिक सूत्रों का अनुमान है कि 80 प्रतिशत आबादी मुसलमान है। सीआईए वर्ल्ड फैक्टबुक का अनुमान 75% है। लगभग सभी मुसलमान सुन्नी हैं; देश में कुछ शिया हैं (लगभग एक हजार)। कुछ अहमदीय मुसलमान भी हैं, हालांकि देश द्वारा अपरिचित। सारा के मुताबिक, मई 2007 तक 1,650 मस्जिद थे, जिनमें से 1,623 पंजीकृत थे। उच्च इस्लामी शिक्षा के लिए सात संस्थान भी थे। हाल के आधिकारिक अनुमानों के अनुसार, 11 प्रतिशत आबादी रूसी रूढ़िवादी है, हालांकि कुछ विशेषज्ञों का मानना है कि यह आंकड़ा 8 प्रतिशत जितना कम हो सकता है। देश में 44 रूसी रूढ़िवादी चर्च हैं, महिलाओं के लिए 1 रूसी रूढ़िवादी मठ, और 1 पैरोकियल स्कूल है।


title: किर्गिस्तान में धर्म

text: संविधान और कानून धर्म की आजादी के लिए प्रदान करते हैं; हालांकि, सरकार ने कट्टरपंथी इस्लामी समूहों की गतिविधियों को प्रतिबंधित कर दिया जो इसे सुरक्षा के लिए खतरे मानते थे। संविधान धर्म और राज्य को अलग करने के लिए प्रदान करता है। 30 दिसंबर, 2006 को अपनाया गया नया संविधान, कानून के शासन के आधार पर देश को एक संप्रभु, एकता, लोकतांत्रिक सामाजिक अवस्था के रूप में परिभाषित करता है; पिछले संविधान ने देश को "धर्मनिरपेक्ष" के रूप में भी परिभाषित किया था। 6 मई, 2006 के डिक्री ने इस्लाम और रूसी रूढ़िवादी को "पारंपरिक धार्मिक समूहों" के रूप में मान्यता दी।


title: किर्गिस्तान में धर्म

text: सरकार ने उन समूहों के बारे में सार्वजनिक रूप से चिंता व्यक्त करना जारी रखा जो इसे कट्टरपंथी धार्मिक या राजनीतिक एजेंडे के कारण चरमपंथी के रूप में देखते थे। सरकार विशेष रूप से राजनीतिक इस्लाम के खतरे के बारे में चिंतित थी, जिनके अनुयायियों (इस्लामवादियों) ने इसे "वहाबिस्ट" लेबल किया था। सरकार कट्टरपंथी इस्लामवादियों को राष्ट्रीय स्थिरता, विशेष रूप से दक्षिण में खतरा होने का खतरा मानती है, और डर है कि वे सरकार को उखाड़ फेंकना और इस्लामी लोकतंत्र स्थापित करना चाहते हैं। उज्बेकिस्तान के इस्लामी आंदोलन (आईएमयू) के सदस्यों द्वारा 1999 और 2000 में सशस्त्र घुसपैठ, एक आतंकवादी संगठन, और मई 2006 में अज्ञात आतंकवादियों द्वारा हालिया आक्रमणों ने राजनीतिक इस्लाम और आतंकवादी इस्लामी समूहों के कार्यों के बारे में सरकार की चिंता में वृद्धि की।


title: किर्गिस्तान में धर्म

text: मजबूर धार्मिक रूपांतरण की कोई रिपोर्ट नहीं थी, जिसमें मामूली अमेरिकी नागरिकों का अपहरण किया गया था या संयुक्त राज्य अमेरिका से अवैध रूप से हटा दिया गया था, या इस तरह के नागरिकों को संयुक्त राज्य अमेरिका में लौटने की अनुमति देने से इंकार कर दिया गया था।


title: राजपूताना एजेंसी

text: राजपूताना एजेंसी राजपुताना में देशी राज्यों के संग्रह से निपटने के लिए ब्रिटिश भारतीय साम्राज्य का एक राजनीतिक कार्यालय था। यह भारत के गवर्नर-जनरल को सीधे रिपोर्ट करने वाले एक एजेंट के राजनीतिक प्रभार के अंतर्गत था जो अरावली रेंज में माउंट आबू में रहते थे। राजपूताना एजेंसी के भीतर आने वाले राज्यों का कुल क्षेत्रफल 127,541 वर्ग मील (330,330 किमी 2) था जिसमे कुल अठारह देशी राज्य और दो अन्य स्थानीय सामंतों की रियासतें शामिल थीं।


title: ज्वालामुखी शंकु

text: ज्वालामुखी शंकु, ज्वालामुखी से संबंधित सरलतम संरचनाओं में से एक हैं। इनका निर्माण ज्वालामुखीय उद्गार के समय निकास नलिका से निकले उत्सर्ग के निकास नली के चारों ओर शंक्वाकार रूप में जमने से होता है, जबकि इस शंकु का मध्य भाग एक गर्त के रूप में विकसित होता है। उद्गार के दौरान बाहर निकले टुकड़ों की प्रकृति और आकार के अनुसार ज्वालामुखी शंकु विभिन्न प्रकारों में विकसित होते हैं।


title: वीना मजूमदार

text: डॉ. वीना मजूमदार (28 मार्च 1927 - 30 मई 2013) एक भारतीय शिक्षाविद्, वामपंथी कार्यकर्ता और नारीवादी थीं। भारत में महिलाओं के अध्ययन में अग्रणी, वे भारतीय महिला आंदोलन की एक प्रमुख हस्ती थीं। वे महिलाओं के अध्ययन में विद्वतापूर्ण अनुसंधान के साथ सक्रियता को संयोजित करने वाली पहली महिला शिक्षाविदों में से थीं। वह भारत में महिलाओं की स्थिति पर बनी पहली समिति की सचिव थीं, जिसने देश में महिलाओं की स्थिति, "टूवर्ड्स इक्वेलिटी" (1974) पर पहली रिपोर्ट निकाली। वे भारतीय सामाजिक विज्ञान अनुसंधान परिषद (आईसीएसएसाआर) के तहत 1980 में स्थापित एक स्वायत्त संगठन सेंटर फॉर वुमेन डेवलपमेंट स्टडीज़ (सीडब्ल्युडीएस) की संस्थापक निदेशक थीं। वे दिल्ली के महिला विकास अध्ययन केंद्र में एक राष्ट्रीय शोध प्रोफेसर थीं।


title: वीना मजूमदार

text: वीना मजूमदार का जन्म कोलकाता में एक मध्यम वर्गीय बंगाली परिवार में हुआ था, जो पाँच बच्चों, तीन लड़कों और दो लड़कियों में सबसे छोटी थीं। उनके पिता प्रकाश मजूमदार एक इंजीनियर थे। उनके चाचा प्रसिद्ध इतिहासकार रमेशचन्द्र मजुमदार (1888-1980) थे। उन्होंने अपनी पढ़ाई सेंट जॉन्स डायोकेसन गर्ल्स हायर सेकेंडरी स्कूल, कोलकाता से की, फिर महिला कॉलेज, बनारस हिंदू यूनिवर्सिटी, और उसके बाद कलकत्ता विश्वविद्यालय के आशुतोष कॉलेज में पढ़ाई की, जहाँ वे आशुतोष कॉलेज महिला यूनियन की सचिव बनीं। कॉलेज में रहते हुए, उन्होंने रामाराव समिति के समर्थन में एक बैठक आयोजित की, जिसमें महत्वपूर्ण आधुनिक हिंदू कानून सुधार के माध्यम से बेटियों के लिए विरासत के अधिकारों के विस्तार की सिफारिश की गई। 1947 में, आजादी के तुरंत बाद, वे सेंट ह्यूज कॉलेज, ऑक्सफोर्ड गई, जहां उन्होंने 1951 में स्नातक की पढ़ाई पूरी की। वह 1960 में ऑक्सफोर्ड यूनिवर्सिटी लौट गईं और वहाँ 1962 में उन्होंने अपना डी.फिल प्राप्त किया।


title: वीना मजूमदार

text: उन्होंने 1952 में संगीतकार शंकर मजूमदार से शादी की, जिनसे उनकी मुलाकात पटना में काम करने के दौरान हुई थी। अपनी शादी के बाद, उन्होंने अपने उपनाम मजुमदार (उनका पहला नाम) की वर्तनी बदल कर मजूमदार (उनका वैवाहिक नाम) कर लिया। दंपति के चार बच्चे - तीन बेटियाँ और एक बेटा है। बेटियों में से एक भारतीय कम्युनिस्ट पार्टी (मार्क्सवादी) के नेता सीताराम येचुरी की पूर्व पत्नी हैं। डॉ. मजूमदार का 86 वर्ष की आयु में संक्षिप्त बीमारी के बाद 30 मई, 2013 को दिल्ली के एक अस्पताल में निधन हो गया।


title: ज़िंदगी (टीवी चैनल)

text: जिंदगी (उर्दू: ; अंग्रेज़ी: Zindagi) ज़ी एंटरटेनमेंट एंटरप्राइजेस लिमिटेड का एक मनोरंजन चैनल है। इस चैनल के शुरुआती दिनों में पाकिस्तान से सिंडिकेटेड कार्यक्रम जो या तो वहाँ जारी हैं अथवा जो दो तीन वर्ष पहले दिखाए जा चुके हैं, उनको प्रसारित किया जावेगा तथा कुछ समय पश्चात इसमें हिंदी कार्यक्रमों की पेशकश होगी।


title: ज़िंदगी (टीवी चैनल)

text: इसमें कुछ ऐसे कार्यक्रम प्रसारित हो रहे हैं जिसमें रोजमर्रा का पाकिस्तानी जीवन, प्रेम आदि के विषय हैं। ज़ी एंटरटेनमेंट के चेयरमैन सुभाष चंद्रा ने इस चैनल के विषय में पाकिस्तान के प्रधानमंत्री नमाज़ शरीफ से मुलाकात की, तथा इस चैनल की एक छलक भी उनके समक्ष पेश की। यह केवल मनोरंजन चैनल नहीं बल्कि पाकिस्तान में रह रहे लोगों के जीवन से संबंधित है, इससे ज़ी की विचारधारा वसुधैव कुटुंबकम् सार्थक सिद्ध हो रही है।


title: ज़िंदगी (टीवी चैनल)

text: प्रारंभ में जिंदगी गुल्ज़ार है और औन-ज़ारा नामक लोकप्रिय पाकिस्तानी धारावाहिक का प्रसारण हुआ। जिंदगी गुल्ज़ार है में काशफ़ और ज़ारुन नामक किरदार की कहानी बताई जा रही है जो बहुत अलग अलग परिवार से ताल्लुक़ रखते हैं। दूसरा धारावाहिक औन-ज़ारा का स्रोत पाकिस्तानी लेखक इफ़्तिख़ार की रचना है तथा यह रोमांटिक कॉमेडी शो है। औन के किरदार में पाकिस्तानी अभिनेता औस्मुन बट नज़र आएँगे और ज़ारा के किरदार में विडियो जॉकी अभिनेत्री माया अली नज़र आएँगी।


title: ज़िंदगी (टीवी चैनल)

text: इन धारावाहिकों पर इमरान अपनी राय देते हुए कहते हैं, ""पाक़िस्तान को लेकर बहुत गलतफ़हमी है, जैसे हमारे यहां सारी लड़कियां बुर्के में नहीं रहती, हम किसी को मिलते हैं तो सलाम वालेकुम के साथ हैलो भी कहते हैं। यहां भी फ़ैशन इंडस्ट्री है और खाने के रेस्तरां हैं। काफ़ी कुछ है जो लोग नया जानेंगे।""


title: ज़िंदगी (टीवी चैनल)

text: इस चैनल के लिये नई टीम का चयन हुआ है प्रियंका दत्ता को व्यवसाय प्रमुख तथा वनिता जैन को प्रोग्रामिंग हेड के रूप में चुना गया। सुमोना रॉय सेन को मार्केटिंग की मुखिया के रूप में चुना गया तथा विज्ञापन सेल्स के नेतृत्व के लिये राहुल शर्मा चयनित हुए।


title: ज़िंदगी (टीवी चैनल)

text: शैलजा रेजरीवाल कंटेंट चयनकर्ता हैं। ज़ी एंटरटेनमेंट एन्टरप्रइजेस के प्रबंध निर्देशक पुनीत गोयनका ने कहा, ""हम एक पूरी तरह से नई सोच वालों का पीछा कर रहे हैं तो एक नई सोच वाली टीम लाना तार्किक है।""


title: ज़िंदगी (टीवी चैनल)

text: इसमें भारत के लिये प्रासंशिक कंटेंट का उपयोग होगा तथा इसकी प्रोग्रामिंग सभी हिन्दी जीईसी से भिन्न है। इसका संबंध पारिवारिक ड्रामा, कॉमेडी, रोमांस आदि से होगा।


title: ज़िंदगी (टीवी चैनल)

text: गोयनका ने कहा इसके धारावाहिक या तो चल रहे हैं अथवा आज से दो तीन वर्ष पूर्व पूरे हो चुके हैं। गोयनका कहते हैं, ""हम चार शोज़ से शुरू करेंगे जिससे हमें एक दिन में लगभग चार घंटे का कंटेंट मिल जाएगा। बाद में इसे बढ़ाते जाएंगे। शोज़ मुख्यतया एक घंटे के होंगे।"" कंटेंट तथा लक्षित ग्रुप के संदर्भ में गोयनका ने कहा, "" हम इसे लक्षित ग्रुप नहीं, एक सोच कहते हैं। और हमारी मूल सोच प्रगतिशील है। यह काम और परिवार के बीच संतुलन साधने की कोशिश कर रही महिलाओं के बारे में है। वे ही इस चैनल की मूल दर्शक होंगी।""


title: ज़िंदगी (टीवी चैनल)

text: ऐसे कंटेंट के लिये एक ब्रैंड न बनाकर उनके चैनल निर्माण की आवश्यकता के संदर्भ में पूछा गया तब गोयनका ने कहा, ""वर्तमान में ज़ी टीवी के दर्शकों की सोच को हम पारंपरिक कहकर परिभाषित करते हैं। ऐसी कहानियों के लिए सिर्फ एक बैंड भर बनाना भारतीय खाने के साथ चीनी व्यंजनों का घालमेल करने जैसा होगा। यहां हम भारतीय टीवी क्षेत्र में अब तक नदारद ऐसी एक नई श्रेणी लाने की कोशिश कर रहे हैं। सो, इसके लिए पूरे प्रयास की आवश्यकता थी।""


title: ज़िंदगी (टीवी चैनल)

text: उनसे प्रश्न किया गया कि क्या उर्दू भाषा का जो प्रभाव कार्यक्रमों पर है उससे दर्शकों में अड़चन होगी?, तब उन्होंने कहा कि, ""शोध के दौरान हमें जवाब देनेवालों ने वास्तव में इसे पसंद किया है और भाषा की सराहना भी की है। यह चैनल की एक खासियत है जो हमारे पक्ष में काम करेगी ऐसा हमारा मानना है।""


title: ज़िंदगी (टीवी चैनल)

text: ज़ी एंटरटेनमेंट इसके विस्तार की योजना बना रही है। वे इसे समूचे भारत तथा भविष्य में भारत से बाहर तक इसके विस्तार की योजना बना चुकी है तथा सब्सक्रिप्शन फीस २५.८१ रुपए रखी गई है। गोयनका कहते हैं, ""हम लॉन्च के पहले दिन से ही ९५ प्रतिशत से ज़्यादा पहुंच का लक्ष्य रख रहे हैं। यह केबल और डीटीएच पर उपलब्ध होगा। हम बाद में एनआरआई या दक्षिण एशियाई दर्शकों के लिए अन्य देशों में चैनल को ले जाएंगे।""


title: ज़िंदगी (टीवी चैनल)

text: उन्हें अंतर्राष्ट्रीय बाजारों से कार्यक्रम दिखाने के राइट्स भी प्राप्त है तथा गोयनका के अनुसार इसके कंटेंट किसी अन्य चैनलों पर भी मिल सकते हैं परंतु सबसे अच्छा प्रदर्शन ज़िंदगी पर ही मिलेगा। वे कहते हैं, ""अंतरराष्ट्रीय स्तर पर भी यह पाकिस्तानी चैनलों पर दिखाया जाता है तो इस कंटेंट को नहीं देख पाए हों, ऐसे भारतीय दर्शकों की एक बड़ी संख्या हो सकती है।""


title: ज़िंदगी (टीवी चैनल)

text: गोयनका का कहना है कि यह आम जनता के लिये न होकर खास वर्ग के लिये है। उन्होंने कहा, ""हमारे शोध के अनुसार खास वर्ग के दर्शकों का आधार पिछले कुछ वर्षों में बढ़कर अहम हो गया है और उनके लिए एक विशेष उत्पाद की ज़रूरत है।""


title: ज़िंदगी (टीवी चैनल)

text: यह ज़ी टीवी अथवा स्टार प्लस से प्रतिस्पर्धी नहीं है। गोयनका के अनुसार पुराने समय में ज़ी टीवी आदि के कार्यक्रम एक छोटे जन समूह के लिये निर्मित थी जो समृद्ध थे तथा जिनके पास टीवी जैसे साधन उपलब्ध थे परंतु आज के समय में उन्हें खास समृद्ध वर्ग की जनता को ध्यान में रखकर कंटेंट चयन करना होता है।


title: ज़िंदगी (टीवी चैनल)

text: चैनल के क्रियेटिव हेड शैलजा केजरीवाल मानती हैं कि इसके प्रारंभ से सब कुछ एक झटके में परिवर्तित होगा ऐसा नहीं है परंतु यह डेली सोप तथा सास बहू वले धारावाहिकों को जो लोग देख देखकर ऊब चुके हैं यह उनके लिये कुछ नया तथा आवश्यक देखने की पहल है।


title: ज़िंदगी (टीवी चैनल)

text: धारावाहिकों की कहानियाँ विभिन्न उपन्यासों पर आधारित है तथा अकारण वस्तुएँ डालकर उन्हें नहीं खींचा गया है। शैलजा के अनुसार, ""अगला पड़ाव होगा जहां भारतीय और पाकिस्तानी निर्माता मिलकर धारावाहिक बनाएंगे लेकिन दर्शकों की प्रतिक्रिया के बाद ही ऐसा हो पाएगा।""


title: सूर्य मंदिर, महोबा

text: उत्तर प्रदॆश के महोबा में सूर्य मंदिर राहिला सागर के पश्चिम दिशा में स्थित है। इस मंदिर का निर्माण चंदेल शासक राहिल देव वर्मन ने एक तालाब को खुदवाकर जिसे राहिल सागर के नाम से जाना जाता है ८९० से ९१० ई. के दौरान नौवीं शताब्दी में करवाया था। इस मंदिर की वास्तुकला काफी खूबसूरत है।


title: यमुनाबाई सावरकर

text: यमुनाबाई सावरकर या माई सावरकर (०४ दिसम्बर, १८८८- ०८ नवंबर १९६३) संघी विनायक दामोदर सावरकर की पत्नी थीं। इनका जन्म ४ दिसम्बर, १८८८ (तदनुसार मार्गशीर्ष, शुक्ल पक्ष प्रतिपदा, विक्रम संवत १९४५) को हुआ था। इनके पिता भाउराव (या रामचंद्र त्रयंबक) चिपलूनकर ठाणे के निकट जवाहर कस्बे के दीवान थे। सावरकर के साथ इनका विवाह फरवरी,[ [१९०१]] (तदनुसार माघ, वि॰सं॰१९५७) को हुआ था। इन्हें माई सावरकर नाम से अधिक प्रसिद्धि मिली। इनके पिता ने ही सावरकर की उच्च शिक्षा व लंदन जाने का बोझ वहन किया। आयु पर्यन्त ये सावरकर का समर्तन व सहयोग शांतिपूर्वक करते रहे।


title: यमुनाबाई सावरकर

text: माई ने रत्नागिरी में सावरकर के समाज सुधार कार्यक्रम के भाग के रूप में हल्दी-कुमकुम कार्यक्रम आयोजित किए थे। इनके चार संताने हुईं। सबसे बडए प्रभाकर की मृत्यु बहुत पहले ही हो गई, जब सावरकर लंदन में थे। जनवरी १९२५ में सतारा में इनके एक पुत्री-प्रभात हुई। इनकी दूसरी पुत्री शालिनी एक रुग्ण बालिका थी, जिसकी अल्पायु में ही मृत्यु हो गई। मार्च, १९२८ को इनके एक पुत्र हुआ- विश्वास।


title: किर्गिस्तान की जनसांख्यिकी

text: किर्गिस्तान की जनसांख्यिकी, किर्गिस्तान की आबादी की जनसांख्यिकीय विशेषताओं, जनसंख्या वृद्धि, जनसंख्या घनत्व, जातीयता, शिक्षा स्तर, स्वास्थ्य, आर्थिक स्थिति, धार्मिक संबद्धताओं और आबादी के अन्य पहलुओं के बारे में है। लोगों और देश दोनों के लिए किर्गिज़ नाम का अर्थ है "चालीस लड़कियां" या "चालीस जनजाति", जैसा कि ध्वज पर 40 सूर्य द्वारा प्रतीक है किर्गिज़स्तान।


title: किर्गिस्तान की जनसांख्यिकी

text: किर्गिस्तान की आबादी 1959 और 1999 के सेंसस के बीच 2.1 मिलियन से बढ़कर 4.8 मिलियन हो गई| आधिकारिक अनुमानों ने जनसंख्या 2007 में 5.2 मिलियन पर निर्धारित की। उनमें से 34.4% 15 वर्ष से कम आयु के हैं और 6.2% 65 वर्ष से अधिक आयु के हैं। देश ग्रामीण है: केवल एक तिहाई किर्गिस्तान की जनसंख्या शहरी क्षेत्रों में रहती है। औसत जनसंख्या घनत्व 69 वर्ग प्रति वर्ग मील (प्रति वर्ग 2 9 लोग) है।


title: किर्गिस्तान की जनसांख्यिकी

text: देश का सबसे बड़ा जातीय समूह किर्गिज, एक तुर्किक लोग हैं, जिनमें 70.9% आबादी (2009 की जनगणना) शामिल है। अन्य जातीय समूहों में उत्तर में केंद्रित रूसी (9.0%) और दक्षिण में उज्बेक्स (14.5%) शामिल हैं। छोटे लेकिन ध्यान देने योग्य अल्पसंख्यकों में डुंगान (1.9%), उइघुर (1.1%), ताजिक (1.1%), कज़ाख (0.7%) और यूक्रेनियन (0.5%), और अन्य छोटे जातीय अल्पसंख्यक (1.7%) शामिल हैं। वोल्गा जर्मन गणराज्य में अपने पहले के घरों से जोसेफ स्टालिन द्वारा यहां निर्वासित पहले बड़े पैमाने पर वोल्गा जर्मन समुदाय में से ज्यादातर जर्मनी लौट आए हैं, और केवल कुछ छोटे समूह बने रहे हैं। आबादी का एक छोटा प्रतिशत भी कोरियाई हैं, जो 1937 में सोवियत सुदूर पूर्व से मध्य एशिया तक कोरियाई लोगों के वंशज थे।


title: किर्गिस्तान की जनसांख्यिकी

text: स्वतंत्रता के बाद से किर्गिस्तान ने अपनी जातीय संरचना में एक स्पष्ट परिवर्तन किया है। 1979 में जातीय किर्गिज का प्रतिशत लगभग 50% से बढ़कर 2007 में लगभग 70% हो गया, जबकि यूरोपीय जातीय समूहों (रूस, यूक्रेनियन और जर्मन) का प्रतिशत 35% से घटकर 10% हो गया।.


title: किर्गिस्तान की जनसांख्यिकी

text: 1999 की जनगणना के अनुसार, जनसंख्या की जातीय संरचना निम्नानुसार थी: किर्गिज 72.6%, उज्बेक्स 14.4%, रूस 6.4%, डुंगन्स 1.1%, उइघुर 0, 9%, अन्य 3.6%, कोरियाई 0.4% और जर्मन 0.4% (उनमें से कम जर्मन भाषी मेनोनाइट्स)। अधिकांश रूस, यूक्रेनियन, टैटार, जर्मन और कोरियाई पूर्वोत्तर में रहते थे, खासतौर पर कराकोल शहर के आसपास। चीनी सीमा के साथ अधिकांश डंगन और उइघुर पाए जाते हैं।


title: सांड की आँख

text: सांड की आँख एक आगामी भारतीय बायोपिक फिल्म है, जो तुषार हीरानंदानी द्वारा निर्देशित और अनुराग कश्यप, रिलायंस इंटरटेनमेंट और निधि परमार द्वारा निर्मित है। फिल्म में भूमि पेडनेकर, तापसी पन्नू और प्रकाश झा मुख्य भूमिका में हैं। यह शार्पशूटर चंद्रो और प्रकाशी तोमर के जीवन पर आधारित है। बागपत में 10 फरवरी 2019 को इस फ़िल्म का फिल्मांकन शुरू हुआ। फ़िल्म के कुछ हिस्सों को हस्तिनापुर और मवाना में फिल्माया जाएगा। इसे 25 अक्टूबर 2019 को रिलीज़ किया जाना तय है।


title: सांड की आँख

text: शुरुआत में भूमि पेडनेकर और तापसी पन्नू अभिनीत इस फिल्म का नाम वुमनिया तय किया गया था, लेकिन शीर्षक के कानूनी अधिकारों पर विवाद के कारण, जो कि प्रीतीश नंदी कम्युनिकेशंस के पास हैं, फिल्म का नाम बदलकर "सांड की आंख" रख दिया गया। प्रकाश झा को भी महत्वपूर्ण भूमिका निभाने के लिए कलाकारों के दल में शामिल किया गया। फरवरी 2019 के अंतिम सप्ताह में, विनीत कुमार सिंह को कलाकारों के दल में शामिल किया गया। फिल्म के विवरण देते हुए, सह निर्माता अनुराग कश्यप ने कहा कि यह फिल्म सबसे पुराने शार्पशूटर, चंद्रो तोमर और उनकी भाभी प्रकाशी तोमर के जीवन पर आधारित एक बायोपिक है।


title: सांड की आँख

text: बागपत में 10 फरवरी 2019 को फिल्मांकन शुरू हुआ। फिल्म का दूसरा भाग हस्तिनापुर और मवाना में शूट किया जाना है। पन्नू ने फिल्म में एक शार्पशूटर की भूमिका को पुन: पेश करने के लिए एयर पिस्टल और राईफ़ल शूटिंग का प्रशिक्षण लिया। फिल्मांकन अप्रैल के अंतिम सप्ताह में पूरा हुआ, जैसा कि पन्नू ने अपने सोशल मीडिया पर साझा किया था।


title: सांड की आँख

text: 14 फरवरी 2019 को, मुख्य अभिनेताओं ने शूटिंग स्थल से फिल्म का फर्स्ट लुक साझा किया। होली के त्योहार पर शुभकामनाएं देते हुए, पन्नू ने 21 मार्च 2019 को ट्विटर पर फिल्म से एक और लुक साझा किया। चंद्रो और प्रकाशी तोमर को पेश करते हुए, जिनके जीवन पर फिल्म आधारित है, एक लघु वीडियो रिलायंस एंटरटेनमेंट द्वारा 14 अप्रैल 2019 को यूट्यूब पर जारी की गई थी। फिल्म के फर्स्ट लुक पोस्टर 16 अप्रैल 2019 को जारी किए गए थे। पोस्टर में पन्नू और भूमि अपनी पिस्तौल के साथ पोज़ देते हुए दिख रहे थे। पोस्टर में फ़िल्म के दीवाली के दिन रिलीज होने का उल्लेख है।


title: निर्मल कुमावत

text: निर्मल आनन्दीलाल कुमावत (जन्म: 15 जुलाई, 1981; राजस्थान, भारत) भारतीय जनता पार्टी के एक भारतीय राजनीतिज्ञ और सन् 2008 से लगातार तीन बार फुलेरा विधानसभा क्षेत्र (राजस्थान) से विधायक (राजस्थान विधान सभा सदस्य) है। पूर्व में भारतीय जनता युवा मोर्चा, राजस्थान के प्रदेशाध्यक्ष थे । कुमावत Phulera Cement Limited के Managing Director भी है।


title: गुंडा (१९९८ चलचित्र)

text: गुंडा १९९८ में बनी हिन्दी भाषा निर्देशक कांति शाह की अपराध-ड्रामा आधारित फिल्म हैं, फिल्म की मुख्य भुमिकाओं में मिथुन चक्रवर्ती, मुकेश ऋषि और शक्ति कपूर एवं कई सह-अभिनेता सम्मिलित हैं। फिल्म निर्माता में अनिल सिंह, पटकथा-लेखन में बशीर बब्बर एवं संगीत निर्देशक हैं आनंद राज आनंद।


title: गुंडा (१९९८ चलचित्र)

text: 'गुण्डा' एक ईमानदार आदमी और कई गैंग-सरगनाओं के हिंसक मुठभेड़ और उसके आपसी टकराव पर आधारित कहानी हैं, जो वह आगे चलकर इनसे हिंसात्मक प्रतिशोध लेता है जब युवावस्था में उसके पिता, बहन और प्रेयसी की हत्या हो जाती हैं।


title: गुंडा (१९९८ चलचित्र)

text: फिल्म की शुरुआत भ्रष्ट राजनेता कफनचोर और लम्बु आटा की उस सौदे से होती है, जहां लम्बु को बुल्ला (मुकेश ऋषि) को मारने का काम मिलता है। लम्बु इस जंग की ऐलान बुल्ला के आदमी को मारकर आगाज़ करता है, तो वहीं बुल्ला उसी के भाई कुंदन की हत्या करता है। लम्बु आवेश में अपने भाई का बदला बुल्ला की बहन का बलात्कार कर उसकी भी हत्या करता है। बुल्ला आखिरकार जंग को विराम लगाने के लिए लम्बु आटा को खत्म करता है और अंडरवर्ल्ड का अविजित सरगना होने का ऐलान करता है। भ्रष्ट राजनेता बच्चूभाई भिगोना की शरण में आकर बुल्ला को वह कफनचोर-नेता को मारने का जिम्मा सौंपता है, जिसे वह अंजाम देने के लिए अपने दाहिने हाथ काला शेट्टी (रमी रेड्डी) को कहता है।


title: गुंडा (१९९८ चलचित्र)

text: शेट्टी तब कफनचोर-नेता को पुलिस बल के सामने ही मार देता है पर पुलिस कोई प्रतिक्रिया नहीं करती। तब शंकर (मिथुन चक्रवर्ती) नाम का युवक उसके राह का रोड़ा बनता है और उसे पुलिस के हाथों गिरफ्तार कराता है।


title: गुंडा (१९९८ चलचित्र)

text: शंकर अपना जीवनयापन बंदरगाह और कभी-कभार हवाईअड्डे में कुली मजदूरी कर कमाता है जहां वह अपनी साधारण सी जिंदगी अपने पुलिसकर्मी पिता, बहन गीता और एक पालतू बंदर टिंचू के साथ व्यतीत करता है। शंकर की गंगा नाम की प्रेयसी रहती जो उसके साथ किसी भी तरह विवाह को आतुर रहती है लेकिन अपनी जिम्मेदारी को निभाने के संकल्प में शंकर उससे ब्याह को इंकार करता है।


title: गुंडा (१९९८ चलचित्र)

text: वहीं शिपयार्ड पर बुल्ला द्वारा संचालित एक कुश्ती प्रतियोगिता का आयोजन होता है जहां बुल्ला अपने पहलवान को हराने बतौर ईनाम रखता है। शंकर को किसी पुरस्कार या रुतबा हासिल करने की लालसा नहीं रहती लेकिन अपने कुली साथियों के जोर देने और बहन की शादी का आश्वासन मिलने पर मुकाबले को राजी हो जाता है और पहलवान को हराकर ही पुरस्कार की राशि जीतता है। लेकिन बुल्ला की दुश्मनी उसकी तब चिंगारी पकड़ती है जब शंकर के पिता बुल्ला के भेजे गुण्डे दुकानदारों से जबरन हफ्ता वसूली करने के विरोध करने पर उनके हाथों पिटाई खाते है। शंकर वहां पहुँच उन गुण्डो को मार भगाता है।


title: गुंडा (१९९८ चलचित्र)

text: अपने आदमियों की पिटाई से बौखलाया बुल्ला तब शंकर की बहन गीता को शिकार बनाने अपने वफादार नाटे को भेजता है, और नाटा उससे छेड़छाड़ करता है जिसके विरोध में गुलशन उसकी पिटाई करता है। गीता उसकी दिलेरी से प्रभावित हो प्रेम कर बैठती है और दोनों शादी कर लेते हैं। लेकिन उसे पता नहीं होता कि गुलशन बुल्ला की ही षड्यंत्र का ही हिस्सा है, जहां वो गीता को चुटिया (शक्ति कपूर) के हाथों उसकी यौनापुर्ति के लिए छोड़ जाता है। बुल्ला उसे विटामिन-सेक्स (वियाग्रा की गोली जो विशेष उसने लंदन से खरीदी थी) की गोली खिलाता है जिसके उत्तेजित होकर चुटिया गीता का बलात्कार कर बाद में मार डालता है और शव को जंगल में दफना देता है। शंकर का पालतू बंदर, टिंचू यह देख लेता है और शंकर को बुलाकर बुल्ला के बंगले तक पहुंचाता है। बहन की वीभत्स हत्या उजागर होने पर शंकर चुटिया का पीछा कर बुल्ला की दहलीज तक पहुंचता है। और वहीं मौजुद बुल्ला, पोते, ईबु हटेला (हरीश पटेल) और इंस्पेक्टर काले का सामना होने पर उनकी मौत की चेतावनी देकर अपने रास्ते लौट जाता है।


title: गुंडा (१९९८ चलचित्र)

text: शंकर के पिता अपने बेटी गीता की मौत के दुख से पागल हो जाते है और अपने अफसर इंस्पेक्टर काले को गैंगस्टर बुल्ला की तरफदारी को लेकर अपनी बर्बादी के लिए धमकाते हैं। काले से गुत्थमगुथ्ती की असफल कोशिश में बुढ़ा पिता उसके हाथों गला घोंटकर मारा जाता है। वहीं शंकर तब बुल्ला और उसके तरफदारों को अगले दस दिन बाद एक-एक को मारने की कसम लेता है। रास्ते में शंकर एक अंजान लावारिस बच्ची को पाकर उसे अपनी गोद लेता है।


title: गुंडा (१९९८ चलचित्र)

text: शंकर गुस्से की झोंक में बुल्ला के आदमियों को मारने निकल पड़ता हैं, जिसकी शुरुआत वह गुलशन की हत्या से करता है। फिर बुल्ला के चमचे ईबु हटेला को एक लड़की की बलात्कार के प्रयास में उसका सर काट डालता है। फिर अपने अगले मकसद भ्रष्टनेता बच्चूभाई को मारने की असफल कोशिश में उसके स्नाईपर द्वारा शंकर पकड़ा दिया जाता है और हत्या के आरोप में उसे उम्रकैद की सजा दी जाती है पर उसी रात शंकर जेल से फरार हो जाता है और काले के घर आ धमकता है। शंकर के राह में प्रशिक्षित कुंगफु हत्यारे व्याध्यान डालते है जो कई चाकू, स्वचलित हथियारों और हथगोलों से लैस हैं। पर शंकर उनको भी धत्ता बतलाते हुए काले को मार डालता है।


title: गुंडा (१९९८ चलचित्र)

text: शंकर अब बुल्ला के आदमी चिकना को मारने जाता है जो उसके लिए गांव की लड़कियों को अगवा कर वेश्यावृति के लिए शहर ले जाता हैं। पर चिकना की हत्या से पूर्व शंकर को यह मालूम हो जाता है कि रास्ते में मिली वो लावारिस नवजात भी बुल्ला की अवैध संतान है। शंकर का अगला निशाना पोते, चुटिया और बुल्ला को बने ही थी वो पहले ही शंकर की प्रेयसी गंगा का अपहरण कर मार डालते हैं। पोते गुस्साये शंकर के हाथों मारा जाता है फिर वह चुटिया का पीछा कर उसे धर-दबोचता है, मौत के भय से चुटिया बताता है कि वह तो नपूंसक है और सारी मुसीबत बुल्ला की दी हुई उस विटामिन-सेक्स (वियाग्रा) की गोली का असर था जिसके उग्र उन्माद में उसने गीता का बेरहमी से बलात्कार कर दिया। चुटिया के इतना कहते ही शंकर उसका गुप्तांग-भंग कर कहता है कि वह इसी सजा के लायक है।


title: गुंडा (१९९८ चलचित्र)

text: अंतिम चरम के दृश्य में शंकर और बुल्ला का आमना-सामना उसी शिपयार्ड-हवाईअड्डे वाले काॅम्पलेक्स में होता है। पर बुल्ला अपने दर्जन भर हत्यारे रिक्शा चालकों की भीड़ में घेर उसे मारने की कोशिश करता है, लेकिन शंकर तब अपनी कार की डिक्की से राॅकेट ग्रेणेड लांचर निकाल उन सभी हत्यारे रिक्शाचालकों का उड़ा डालता है।


title: गुंडा (१९९८ चलचित्र)

text: लेकिन स्थिति तब पलटती है जब बुल्ला शंकर की गोद ली हुई बच्ची को उसकी बेटी समझ अपनी ढाल बनाता है, लेकिन वो ये सुनकर हैरान हो जाता है वो बच्ची उसके ही कुकर्मों का नतीजा है। इससे पहले बुल्ला उसकी जान लेता शंकर का पालतू टिंचू बंदर उसे बचा लेता है। वहीं हवाईअड्डे में मौजुद काला शेट्टी हेलिकॉप्टर के जरिए बुल्ला को बचाने पहुँचता है, शंकर उनको खदेड़ते हुए नीचे गिराकर काला शेट्टी और बुल्ला की पिटाई कर मार डालता है।


title: गुंडा (१९९८ चलचित्र)

text: फ़िल्म में बोले द्विअर्थी संवाद और महिलाओं पर अपमान व हिंसक कृत्य जैसे दृश्यों पर कई महिला संस्थाओं ने जमकर फ़िल्म की कड़ी आलोचना की।


title: मनास्लु

text: मनास्लु (Manaslu), जो कुतंग (Kutang) भी कहलाता है, पृथ्वी का आठवाँ सबसे ऊँचा पर्वत है। यह 8,163 मीटर (26,781 फ़ुट) ऊँचा पर्वत मध्योत्तर नेपाल के गोरखा ज़िले में स्थित है और हिमालय के मनसिरी हिमाल नामक भाग का सदस्य है।


title: रजनीगंधा (फिल्म)

text: रजनीगंधा बासु चटर्जी द्वारा निर्देशित 13 सितंबर 1974 में बनी हिन्दी भाषा की फिल्म है। यह प्रसिद्ध हिंदी लेखिका मन्नू भंडारी की लघु कहानी "यही सच है"(1966) तीसरे कहानी संग्रह पर आधारित है। फिल्म में अमोल पालेकर, विद्या सिन्हा और दिनेश ठाकुर मुख्य भूमिका में थे। इस फिल्म में घर की चारदीवारी से बाहर निकल कर मानसिक,शारीरिक और सामाजिक रुप से मुक्त दो पुरुषों(संजय और निशिध) के प्रेम में डूबी हुई स्त्री मन की आंतरिक ऊहापोह को अभिव्यक्त करती यह कहानी स्त्री मनोविज्ञान को पहली बार बारीकी से सामने लाती है। इस फिल्म में एक उलझी हुई स्त्री की मानसिकता को दर्शाया गया है जो सच क्या है इसमें उलझी रहती है। इस फिल्म और कहानी की नायिका दीपा हैं। इसकी कहानी कानपुर से कोलकाता और कोलकाता से कानपुर में जाकर ही समाप्त हो जाती है।


title: रक्षा लेखा महानियंत्रक

text: रक्षा लेखा महानियंत्रक (Controller General of Dfence Accounts) भारत के रक्षा लेखा विभाग का नेतृत्व वित्तीय सलाहकार (रक्षा सेवा) के प्रशासनिक नियंत्रण में कार्य करते हैं। रक्षा लेखा विभाग के प्रमुख कार्य भारतीय सशस्त्र बलों (जिनमें तीनो सेनाएं शामिल हैं) से संबंधित सभी प्रकार के भुगतानों पर निगरानी करना, खातों का लेखा जोखा रखना और जांच करना है। इनमें आपूर्ति और सेवाओं के बिल और निर्माण / मरम्मत कार्यों, वेतन और भत्तों के विविध शुल्क, पेंशन, आदि के बिल शामिल हैं।


title: रक्षा लेखा महानियंत्रक

text: 250 वर्ष पुराना रक्षा लेखा विभाग भारत सरकार के सबसे पुराने विभागों में से एक है। रक्षा लेखा महानियंत्रक द्वारा संचालित रक्षा लेखा विभाग वर्तमान में रक्षा लेखा सेवाओं तथा रक्षा से जुड़े अन्य संगठनों जैसे भारतीय तटरक्षक बलों, सीमा सड़क तथा कैन्टीन भंडार विभाग को वित्तीय सलाह प्रदान करने तथा उनके व्यय तथा प्राप्तियों के भुगतान, लेखांकन एवं आंतरिक लेखा परीक्षा के लिए उत्तरदायी है। रक्षा लेखा महानियंत्रक, 04 रक्षा लेखा अपर महानियंत्रकों, 19 प्रधान नियंत्रकों तथा सेना, नौसेना, वायुसेना, आयुद्ध निर्माणियों, रक्षा अनुसंधान एवं विकास संगठनों, तटरक्षक बल एवं सीमा सड़क संगठन आदि से संबंधित कार्य देखने वाले क्षेत्रीय नियंत्रकों (सेना ), प्रयोजनमूलक नियंत्रकों /एकीकृत वित्तीय सलाहकारों का कार्य देखने वाले 70 रक्षा लेखा नियंत्रक स्तर के अधिकारियों की सहायता से विभाग का संचालन करते हैं । प्रयोजनमूलक नियंत्रक सीमा सड़क संगठन, पेंशन एवं पेंशन संवितरण तथा कैन्टीन भंडार विभाग आदि जैसे विशेष संगठनों को अपनी सेवा प्रदान करते हैं


title: होर्क्रक्स

text: होर्क्रक्स () जे. के. रोलिंग द्वारा अंग्रेज़ी में रचित हैरी पॉटर (उपन्यास) शृंखला में जिक्र हुआ एक तरह का अनैतिक काला जादू है। होर्क्रक्स की मदद से कोई भी शक्तिशाली जादूगर अपनी आत्मा को दो या अधिक टुकड़ों में बांट सकता है और उसे किसी आम वस्तु (होर्क्रक्स) में संचित कर सकता है, जिससे कि अगर उसकी मौत हो तो भी उसकी जान का कुछ हिस्सा होर्क्रक्स के द्वारा सुरक्षित रह सके (जब तक होर्क्रक्स स्वयं ही नष्ट न कर दिया जाये)। होर्क्रस बनाने के लिये हत्या करनी पड़ती है। इस तरह से काले जादूगर अमरत्व हासिल करना चाहते हैं। दुष्ट लॉर्ड वोल्डेमॉर्ट ने सात होर्क्रक्स बनाये थे।


title: होर्क्रक्स

text: होर्क्रक्स बनाने के लिए जीवधारियों और निर्जीव दोनों का ही प्रयोग किया जाता है, हालांकि इसमें जीवधारियों का प्रयोग जोखिमपूर्ण होता है, क्योंकि कोई भी जीवधारी अपना बचाव कर सकता है और सोच सकता है. एक जादूगर द्वारा बनाये जा सकने वाले हॉरक्रक्स की संख्या असीमित है. हालांकि, इसमें बनाने वाले की आत्मा धीरे-धीरे कई छोटे टुकड़ों में बंटती जाती है, इसलिए वह अपनी स्वाभाविक मानवीयता खोताचाला जाता है और उसकी आत्मा अत्यधिक अस्थायी हो जाती है. अत्यधिक विशिष्ट परिस्थितियों में, आत्मा का एक टुकड़ा बनाने वाले की जानकारी और इरादे के बिना किसी वस्तु में बंद किया जा सकता है. वह वस्तु जिसके अन्दर इस प्रकार से आत्मा का टुकड़ा सुरक्षित किया जायेगा, अन्य किसी हॉरक्रक्स की तरह ही बनाने वाले के अमरत्व को संरक्षित करेगी, किन्तु यह "गोपनीय जादुई वस्तु" के अंतर्गत नहीं आयेगी. ऐसी घटना का एकमात्र उदहारण वह है जब वोल्डेमॉर्ट ने असफलातापूर्वक एक वर्ष के हैरी पॉटर पर किलिंग कर्स का प्रयोग किया था। इस हत्या के प्रयास में वोल्डे मॉक मोर्ट का शरीर नष्ट हो गया था और उसकी आत्मा का एक भाग हैरी के अन्दर स्थापित हो गया था। "हैरी पौटर एंड द डेथली हैलोज़" में डम्बल्डोर द्वारा हैरी को बताया गया.


title: होर्क्रक्स

text: टॉम रिडल अपनी डायरी का प्रयोग, हॉगवर्ट्स में अपने छठें वर्ष के दौरान अपना दूसरा हॉरक्रक्स बनाए के लिए किया था। उसने बैसलिस्क द्वारा अपनी सहपाठी मोएनिंग माइर्टल की ह्त्या करके इस हॉरक्रक्स को बनाने के लिए मंत्र पढ़े. इस डायरी के सम्बन्ध में "द चैंबर ऑफ सीक्रेट्स" के दूसरे पाठ में जिक्र किया गया है और इसी किताब के अंतिम पथों के दौरान यह डायरी हैरी पॉटर द्वारा नष्ट कर दी जाती है.


title: होर्क्रक्स

text: अपने पतन से पूर्व, वोल्डेमॉर्ट ने यह हॉरक्रक्स लुसियस मालफॉय को सौंप दी थी। मालफॉय इस डायरी की विकृत जादुई शक्तियों के बार में तो जानता था, लेकिन उसे यह नहीं पता था कि यह डायरी एक हॉरक्रक्स थी। आर्थर वीसली को अपमानित करने के एक प्रयास में, मालफॉय ने डायरी को गिनी वीसली के कॉलड्रान में उसकी किताबों के बीच छिपा दिया. इस डायरी में सुरक्षित टॉम रिडल की आत्मा के भाग ने गिनी को अपने वश में कर लिया था और उसके द्वारा चैंबर ऑफ सीक्रेट्स को फिर से खुलवा कर अपना उद्देश्य सिद्ध करने वाला था। दूसरी किताब के अंत में, हैरी ने गिनी को बचा लिया और बैसलिस्क के जहरीले दांतों द्वारा इसे नष्ट कर दिया, इस प्रकाए हैरी ने इसे नष्ट होने वाला पहला हॉरक्रक्स बना दिया. जब उसने डंबलडोर को इस डायरी के सम्बन्ध में बताया तो डंबलडोर को पहली बार ऐसा आभास हुआ कि वोल्डेमॉर्ट ने एक नहीं, बल्कि कई हॉरक्रक्स बनाये हैं: "जो बात मुझे सबसे ज्यादा विस्मयकारी लग रही थी वह ये थी कि यह डायरी एक हथियार और एक बचाव दोनों ही तरीके से इस्तेमाल की गयी है", राउलिंग, "हाफ-ब्लड प्रिंस" (आर्थर ए. लिवाइन बुक्स एडिशन) जिससे यह संकेत मिलता है कि अवश्य ही वोल्डेमॉर्ट के पास अन्य पूर्तिकर उपाय भी हैं.


title: होर्क्रक्स

text: राउलिंग के लिए डायरी, एक बहुत ही डरावनी चीज़ है, उन्होंने एक साक्षात्कार में भी कहा है कि: "विशेषतः क्किसी युवा लड़की के लिए, एक डायरी में अपने दिल की सभी बातें लिखने का प्रलोभन बहुत बड़ा है." राउलिंग की छोटी बहन डिएन को भी ऐसे ही आदत थी और उसका सबसे बड़ा दर यह था कि कोई उसकी डायरी पढ़ लेगा. इसी से राउलिंग को अपनी कहानी में एक डायरी की भूमिका का विचार मिला, ऐसी डायरी जोकि उसमें अपनी गोपनीय बातें लिखने वाले के ही विरोध में हो जाये. जब उनसे पूछा गया कि यदि गिनी की मृत्यु हो जाती और टॉम रिडल निकल पाने में सफल हो जाता तो क्या होता, राउलिंग ने कोई सीधा उत्तर देने से मना कर दिया लेकिन यह कहा कि "ऐसा होने से आज का वोल्डेमॉर्ट काफी शक्तिशाली हो चुका होता". इन 'चैंबर ऑफ सीक्रेट्स', वॉट वुड हैव हैपेंड इफ गिनी हैड डाइड एंड टॉम रिडल हैड एस्केप्ड द डायरी] "जेकेराउलिंग.कॉम"


title: होर्क्रक्स

text: मार्वोलो गौंट की अंगूठी या पुनर्जीवन पत्थर टॉम रिडल ने अपना पहला हॉरक्रक्स हॉगवर्ट्स स्कूल ऑफ विचक्राफ्ट एंड विजार्डी में अपने छठें वर्ष से पहले पड़ने वाली गर्मी की छुट्टियों में अपनी नानी, मार्वोलो गौंट, की अंगूठी में बनाया, इस समय उसकी उम्र सोलह वर्ष थी। उसने हॉरक्रक्स बनाने का मंत्र अपने पिता की ह्त्या करने के बाद पढ़ा. इस अंगूठी के बारे में हाफ ब्लड प्रिंस के चौथे पाठ में बताया गया था, यह पहले ही एल्बस डंबलडोर द्वारा नष्ट कर दी गयी थी, लेकिन यह बात अभी प्रकट नहीं हुई थी।